tripathysagar/odia_wiki huggingface dataset:
ଡଲି ଜେନା  (ଜନ୍ମନାମ: ବିଜୟା ଜେନା) ଜଣେ ଅଭିନେତ୍ରୀ, ନିର୍ଦ୍ଦେଶିକା, ପ୍ରଯୋଜିକା ଏବଂ ଲେଖିକା  । ସେ ଓଡ଼ିଆ ସମେତ, ହିନ୍ଦୀ ଓ ଇଂରାଜୀ ଚଳଚ୍ଚିତ୍ରରେ ଅଭିନୟ କରିଛନ୍ତି । ତାଙ୍କ ଜନ୍ମସ୍ଥାନ କଟକ । ଜମିଦାର ପରିବାରୁ ଆସି ମଧ୍ୟ ଅଭିନୟ ପ୍ରତି ତାଙ୍କର ରୁଚି ରହିଥିଲା । ଡଲି ଜେନା ପୁଣେ ଫିଲ୍ମ ଆଣ୍ଡ ଟିଭି ଇନଷ୍ଟିଚ୍ୟୁଟ୍‌ରୁ   ସ୍ନାତ୍ତୋକର ହାସଲ କରିଥିଲେ । ହାକିମ୍ ବାବୁ, ଜଗା ବଳିଆ ଭଳି ଏକାଧିକ ଚଳଚ୍ଚିତ୍ରରେ ଅଭିନୟ କରିଛନ୍ତି । ଜଗା ବଳିଆ ଚଳଚ୍ଚିତ୍ର ପାଇଁ ସେ ରାଜ୍ୟ ଚଳଚ୍ଚିତ୍ର ସମ୍ମାନ ପାଇଛନ୍ତି । ପ୍ରାରମ୍ଭିକ ଜୀବନ ୩ ଭାଇ-ଭଉଣୀଙ୍କ ମଧ୍ୟରେ ଡଲି ସର୍ବ କନିଷ୍ଠ କନ୍ୟା ଥିଲେ । ଏଫଟିଅାଇରୁ ଅଭିନୟର ବିଧିବଦ୍ଧ ଶିକ୍ଷାଗ୍ରହଣ କରିବା ପରେ ଅଭିନୟ ଜୀବନ ସେ ଅାରମ୍ଭ କରିଥିଲେ । ଅଭିନୟ ବ୍ୟତିତ ଡଲି ଜେନା ଅାଧାତ୍ମିକ ଜଗତରେ ବେଶ ସକ୍ରିୟ ରହିଛନ୍ତି । ଦେଶ ବିଦେଶରେ ଅାୟୋଜିତ ବିଭିନ୍ନ ଅାଧ୍ୟାତ୍ମିକ କ।ର୍ଯ୍ୟକ୍ରମ ଗୁରୁତ୍ୱପୂର୍ଣ୍ଣ ଭୂମିକା ସେ ତୁଳାଇଛନ୍ତି । ଅଭିନୀତ ଓଡ଼ିଆ କଥାଚିତ୍ର ରଜିଆ ସୁଲତାନ୍‍‌ ହିନ୍ଦୀ ଚଳଚ୍ଚିତ୍ର  (୧୯୮୨) ଜଗା ବଳିଆ‍‌ ଓଡ଼ିଆ ଚଳଚ୍ଚିତ୍ର  (୧୯୮୩) ଆମ୍ମା‍‌ ହିନ୍ଦୀ ଚଳଚ୍ଚିତ୍ର  (୧୯୮୩) ଆଶାର ଆକାଶ‍‌ ଓଡ଼ିଆ ଚଳଚ୍ଚିତ୍ର  (୧୯୮୩) ହାକିମ୍ ବାବୁ‍‌ ଓଡ଼ିଆ ଚଳଚ୍ଚିତ୍ର  (୧୯୮୪) ହୋଲି‍‌ ହିନ୍ଦୀ ଚଳଚ୍ଚିତ୍ର  (୧୯୮୪) ହୀରା ନୀଳା‍‌ ଓଡ଼ିଆ ଚଳଚ୍ଚିତ୍ର  (୧୯୮୫) ଉପରାନ୍ତ‍‌ ହିନ୍ଦୀ ଚଳଚ୍ଚିତ୍ର  (୧୯୮୭) ଦ ଡେସିଭର୍‍‌ ଇଂରାଜୀ ଚଳଚ୍ଚିତ୍ର  (୧୯୮୮) ତାରା‍‌ ଓଡ଼ିଆ ଚଳଚ୍ଚିତ୍ର  (୧୯୯୨) ଆଭାଷ‍‌ ହିନ୍ଦୀ ଚଳଚ୍ଚିତ୍ର  (୧୯୯୭) ସମ୍ମାନ ଓ ସ୍ୱୀକୃତି ଜାତୀୟ ଚଳଚ୍ଚିତ୍ର ସମ୍ମ ।
ବୋଉର ହାତବାକ୍ସ ୨୦୨୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସଞ୍ଜୟ ଦାସ । ଆରତୀ ପାଟଜୋଶୀ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ନାରାୟଣ ପତି ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଲୋପାମୁଦ୍ରା ମିଶ୍ର, ଶୁଭଶ୍ରୀ ସବିତା ପଲେଇ, ରାଜେଶ ପଣ୍ଡା, ନାରାୟଣ ପତି ଆଦି କଳାକାର ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିଷେକ ସାହୁ, ବିନୟ କୁମାର ବିଶ୍ୱାଳ, ଆୟୁଷ ବଳ ଭଳି ଶିଶୁ କଳାକାରମାନେ ଏହି କଥାଚିତ୍ରଟିର ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୨ ମସିହାର ଡିସେମ୍ବର ୩୦ ତାରିଖରେ ମୁକ୍ତିଲାଭ କରିଥିଲା । ଅଭିନୟ ଲୋପାମୁଦ୍ରା ମିଶ୍ର - ସବିତ୍ରୀ ଶୁଭଶ୍ରୀ ସବିତା ପଲେଇ - ମମତା ରାଜେଶ ପଣ୍ଡା - ବୁଲୁ ନାରାୟଣ ପତି - ରଘୁନାଥ ଅଭିଷେକ ସାହୁ ବିନୟ କୁମାର ବିଶ୍ୱାଳ ଆୟୁଷ ବଳ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ କ୍ଷୀତିପ୍ରକାଶ ମହାପାତ୍ର । ଦେବଦାସ ଛୋଟରାୟ, ମାନଗୋବିନ୍ଦ ବାରିକ ଭଳି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ୨୦୨୨ ମସିହାର ଜୁଲାଇ ୨୦ ତାରିଖରେ ଏହି କଥାଚିତ୍ରଟିର ଗୀତଗୁଡ଼ିକ ମୁକ୍ତିଲାଭ କରିଥିଲା ।
ଅନୁସୂଚିତ ଜାତି ଭାରତୀୟ ସମ୍ବିଧାନର ଅନୁସୂଚିତ ଧାରା ଅନୁସାରେ ଏକ ନିର୍ଦ୍ଧିଷ୍ଟ ଗୋଷ୍ଠୀକୁ ବୁଝାଏ । ଜାତିଗତ ଦୃଷ୍ଟିରୁ ଦଳିତ ଓ ହରିଜନ ଆଦି ନାମ ମଧ୍ୟ ଅନୁସୂଚିତ ଜାତି ପାଇଁ ବ୍ୟବହାର କରାଯାଏ । ଅନୁସୂଚିତ ଜନଜାତି ବା ଆଦିବାସୀ ସାମୁହିକ ଭାବେ ଆଦିମ ଅଧିବାସୀମାନଙ୍କୁ ବୁଝାଏ । ଓଡ଼ିଶାରେ ୬୨ଟି ଅନୁସୂଚିତ ଜନଜାତିର ଲୋକ ବାସକରନ୍ତି ।
ଇଣ୍ଟରନେଟ   ହେଉଛି ଏକ ଆନ୍ତର୍ଜାତିକ ମେଳଣ ଯେଉଁଠି ନିଜନିଜ ଭିତରେ ଅନେକ କମ୍ପ୍ୟୁଟର ଯୋଡି ହୋଇ ରହିଥାନ୍ତି, ଯାହାକି କମ୍ପ୍ୟୁଟର ବ୍ୟବହାର କରୁଥିବା ଓ ଅଲଗା ଅଲଗା ଜାଗାରେ ଥିବା ଲୋକମାନଙ୍କୁ ଜ୍ଞାନ, ଭାବ ଆଦିର ଦେବା ନେବା କରିବାରେ ସାହାଯ୍ୟ କରେ । ପ୍ରଥମେ ଇଣ୍ଟରନେଟର ବ୍ୟବହାର ଏକ ବୈଜ୍ଞାନିକ କର୍ମଶାଳାରେ ପରସ୍ପର ସହ ସଂପର୍କ ରଖିବା ପାଇଁ କରାଯାଇଥିଲା । ହେଲେ ପରେ ପରେ ଏହାକୁ ବିଶ୍ୱବ୍ୟାପୀ ଇଣ୍ଟରନେଟରେ ପରିଣତ କରି ଦିଆଗଲା । ବର୍ତ୍ତମାନ ଇଣ୍ଟରନେଟ ମାଧ୍ୟମରେ ଇମେଲ ପାଇବା/ପଠାଇବା, ଚାଟିଙ୍ଗ କରିବା, ଆଦି କାମ ସହଜରେ ହୋଇ ପାରୁଥିବା ବେଳେ ସୂଚନା ଆଦାନ ପ୍ରଦାନ ମଧ୍ୟ ହୋଇ ପାରୁଛି । ଇଣ୍ଟରନେଟ ପରିବର୍ତ୍ତନଶୀଳ, ତେଣୁ ଦିନକୁ ଦିନ ଏଥିରେ ନୂଆ ନୁଆ ଜ୍ଞାନ କୌଶଳର ବ୍ୟବହାର ହେଉଛି । ଏବେ ଆମେ ନିଜ ଘରେ ବସି ଇଣ୍ଟରନେଟ ମାଧ୍ୟମରେ ବିଶ୍ୱରେ ଘଟୁଥିବା ଅଗଣିତ ଘଟଣା ବିଷୟରେ ଜାଣିପାରୁଛେ ଏବଂ ଦେଖିପାରୁଛେ । ଜ୍ଞାନକୌଶଳ ଇଣ୍ଟରନେଟରେ କିଛି ମୁଖ୍ୟ କମ୍ପ୍ୟୁଟର ରହିଥାଏ, ଯାହାକୁ ସର୍ଭର କୁହାଯାଏ । ସର୍ଭରଗୁଡ଼ିକ ପରସ୍ପର ମଧ୍ୟରେ ସଂଯୁକ୍ତ ହୋଇଥାନ୍ତି । ସର୍ଭର ବା ମୁଖ୍ୟ କମ୍ପ୍ୟୁଟରରେ ଡାଟା ସବୁ ସାଇତି ରଖା ଯାଇଥାଏ । ପ୍ରତ୍ୟେକ ସର୍ଭରର ସ୍ୱତନ୍ତ୍ର ନାମ ଏବଂ ଆଡ୍ରେସ ରହିଥାଏ । ଆମେ ଯେତେବେଳେ ଆମ କମ୍ପ୍ୟୁଟରରେ ୱେବସାଇଟ ଖୋଳୁଛୁ, ସେ ପ୍ରଥମେ ନିଜର ସର୍ଭର ସହିତ ସମ୍ପର୍କ କରେ ଏବଂ ସର୍ଭରରୁ ସମ୍ପୃକ୍ତ ପ୍ରୁଷ୍ଠାକୁ ଆମ କମ୍ପ୍ୟୁଟରରେ ଦେଖେଇ ଥାଏ ଏବଂ ଆମେ ଆମ କାମ କରିଥାଉ । ଶିଷ୍ଟ୍ୟଗୁଡିକ: ସୂଚନା ପ୍ରଦାନ କରେ: ଇଣ୍ଟରନେଟ ହେଉଛି ସୂଚନାର ସବୁଠାରୁ ବଡ଼ ଏନସାଇକ୍ଲୋପିଡିଆ। ଏଠାରେ ୱେବସାଇଟ, ଡିଜିଟାଲ ଲାଇବ୍ରେରୀ, ବୈଜ୍ଞାନିକ ଗବେଷଣା ପତ୍ର ଏବଂ ପ୍ରବନ୍ଧ ମାଧ୍ୟମରେ ଏକ ବିଶାଳ ସୂଚନା ସମୃଦ୍ଧି ରହେ। ସୂଚନା ବିନିମୟ: ଏହା ଏକ ମଞ୍ଚ ଭାବେ କାମ କରେ ଯେଉଁଠାରେ ଜଗତର ଯେକୌଣସି ସ୍ଥାନର ଲୋକମାନେ ସୂଚନା ବିନିମୟ କରିପାରନ୍ତି। ନେଟୱାର୍କିଂରେ ସାହାଯ୍ୟ କରେ: ଇଣ୍ଟରନେଟ ଏମିତିକି ଏକ ପ୍ଲାଟଫର୍ମ ଦିଏ ଯେଉଁଠାରେ ଲୋକମାନେ ଅନ୍ୟ ଲୋକଙ୍କ ସହିତ ଯୋଗାଯୋଗ ଏବଂ ନେଟୱାର୍କିଂ କରିପାରନ୍ତି। ଏହା ଫଳରେ ନେଟୱାର୍କ ତିଆରି ହେବ ଏବଂ ସାମାଜିକ ଭାବେ ମିଶିପାରିବାରେ ସାହାଯ୍ୟ ମିଳେ। ଶିକ୍ଷା ଏବଂ ଶିକ୍ଷାର ସୁବିଧା: ଇଣ୍ଟରନେଟ ଜଗତର ଭିନ୍ନ ଭିନ୍ନ ଶିକ୍ଷା ସମ୍ପଦ ଏବଂ ଅନଲାଇନ୍ କୋର୍ସ ପ୍ରଦାନ କରେ। ଏଥିପାଇଁ ଏହା ଅନଲାଇନ୍ କ୍ଲାସ, ଇ-ଲେର୍ନିଂ ପ୍ଲାଟଫର୍ମ ମାଧ୍ୟମରେ ଶିକ୍ଷାକୁ ଉପଲବ୍ଧ କରେ। ବ୍ୟବସାୟ ଏବଂ ବ୍ୟବସାୟ ଉନ୍ନତି: ଇଣ୍ଟରନେଟ ବ୍ୟବସାୟକୁ ଗୋଲକିୟ ବଜାର ସହିତ ପ୍ରତିସ୍ପର୍ଦ୍ଧା କରିବାକୁ ସାହାଯ୍ୟ କରେ। ଇ-କମର୍ସ ୱେବସାଇଟ, ଡିଜିଟାଲ ମାର୍କେଟିଂ, ଏବଂ ଅନଲାଇନ୍ ବିଜ୍ଞାପନ ମାଧ୍ୟମରେ ବ୍ୟବସାୟ ଅଧିକ ଗ୍ରାହକଙ୍କୁ ପହଞ୍ଚିପାରେ। ମନୋରଞ୍ଜନ ଏବଂ ସୃଜନଶୀଳତା: ଇଣ୍ଟରନେଟ ଏକ ବଡ଼ ମାଧ୍ୟମ ମନୋରଞ୍ଜନ ଏବଂ ସୃଜନଶୀଳତା ପାଇଁ। ଲୋକମାନେ ଅନଲାଇନ୍ ଗେମିଂ, ଷ୍ଟ୍ରିମିଂ ସେବାଗୁଡ଼ିକ, ଏବଂ ସୋସିଆଲ ମିଡିଆ ପ୍ଲାଟଫର୍ମ ମାଧ୍ୟମରେ ନିଜର ସୃଜନଶୀଳତା ପ୍ରକାଶ କରିପାରନ୍ତି। ସମାଚାର ଏବଂ ଯୋଗାଯୋଗ: ଇଣ୍ଟରନେଟ ଲୋକମାନେ ସମାଚାର ସହିତ ଅପଡେଟ୍ ରହିବାକୁ ଏବଂ ଅନ୍ୟମାନଙ୍କ ସହିତ ଯୋଗାଯୋଗ କରିବାକୁ ସାହାଯ୍ୟ କରେ। ବ୍ଲଗ, ସମାଚାର ୱେବସାଇଟ, ଏବଂ ସୋସିଆଲ ମିଡିଆ ଭିନ୍ନ ଖବର ଏବଂ ମତାମତ ପ୍ରଦାନ କରେ। ଆଧାର
ଭିଲ୍ଟୋଲାରସେନ  (ଇଂରାଜୀ ଭାଷାରେ ), ଭିଲଟେପ୍ସୋ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା କେତେକ ଧରଣର ଡୁଚେନେ ମାଂସପେଶୀ ଡିଷ୍ଟ୍ରୋଫି   ରୋଗର ରୋଗର ଚିକିତ୍ସା ପାଇଁ ବ୍ୟବହୃତ ହୁଏ  । ନିର୍ଦ୍ଦିଷ୍ଟ ଭାବରେ ଏହା ଡିଏମଡି   ସହିତ ପ୍ରାୟ ୮% ଲୋକଙ୍କ ପାଇଁ ବ୍ୟବହୃତ ହୁଏ ଯେଉଁମାନଙ୍କର ଏକ ମ୍ୟୁଟେସନ୍ ଅଛି ଯାହା ଏକ୍ସନ୍ ୫୩ ସ୍କିପିଙ୍ଗ୍ ପାଇଁ ସହଜ ଅଟେ । ୨୦୨୦ ସୁଦ୍ଧା ଏହା ଉନ୍ନତିରେ ପରିଣତ ହୋଇଛି କି ନାହିଁ ତାହା ଅସ୍ପଷ୍ଟ ଥିଲା । ଏହାକୁ ଏକ ଘଣ୍ଟାରୁ ଅଧିକ ସମୟ ଧରି ଶିରାରେ ଇଞ୍ଜେକସନ ଆକାରରେ ଧୀରେ ଧୀରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉର୍ଦ୍ଧ୍ୱ ଶ୍ୱାସନଳୀ ସଂକ୍ରମଣ, ଇଞ୍ଜେକସନ ନେବା ସ୍ଥାନରେ ପ୍ରତିକ୍ରିୟା, କାଶ ଏବଂ ଜ୍ୱର ହୋଇପାରେ । ଅନ୍ୟାନ୍ୟ ସମ୍ଭାବ୍ୟ ଆଶଙ୍କା ମଧ୍ୟରେ ବୃକ୍‌କ ସମସ୍ୟା ଅନ୍ତର୍ଭୁକ୍ତ ହୋଇପାରେ । ଏହା ଏକ ମର୍ଫୋଲିନୋ ଆଣ୍ଟିସେନ୍ସ ଓଲିଗୋନିଉକ୍ଲୋଓଟାଇଡ । ୨୦୨୦ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଭିଲ୍ଟୋଲାରସେନ ଅନୁମୋଦିତ ହୋଇଥିଲା । ୨୦୨୦ ସୁଦ୍ଧା ୟୁରୋପରେ ଏହା ଅନୁମୋଦିତ ନୁହେଁ, ଯଦିଓ ଅନାଥ ନାମ ରହିଛି । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୨୫୦ ପ୍ରତି ମିଗ୍ରା ପାଇଁ ପ୍ରାୟ ୧୫୦୦ ଡଲାର ଖର୍ଚ୍ଚ ହେଉଥିଲା । ଜଣେ ୩୦ କିଲୋଗ୍ରାମ ବିଶିଷ୍ଟ ବ୍ୟକ୍ତିଙ୍କ ପିଛା ପ୍ରାୟ ୭୩୦,୦୦୦ ଡଲାର୍ ଖର୍ଚ୍ଚ ହେଉଥିଲା ।
ଆଣ୍ଟୋନି ଜେରୋମ୍‌ ବାଲାର୍ଡ  ( ୩୦ ସେପ୍ଟେମ୍ବର ୧୮୦୨ - ୩୦ ଏପ୍ରିଲ ୧୮୭୬) ଜଣେ ଫରାସୀ ବୈଜ୍ଞାନିକ ଥିଲେ  । ସେ ୧୮୦୨ ମସିହା ସେପ୍ଟେମ୍ବର ୩୦ ତାରିଖରେ ଦକ୍ଷିଣ ଫ୍ରାନସର ମଣ୍ଟ୍‌ପେଲିଅରରେ ଜନ୍ମ ଗ୍ରହଣ କରିଥିଲେ । ସେ ସ୍କୁଲ ଅଫ ଫାର୍ମାସିରୁ ୧୮୨୬ ମସିହାରେ ଡିଗୀ ପାଇବା ପରେ ରସାୟନ ଶାସ୍ତ୍ରର ଡେମନ୍‌ଷ୍ଟ୍ରେଟର ରୂପେ କାର୍ଯ୍ୟ ଆରମ୍ଭ କରିଥିଲେ। ୧୮୨୫ ମସିହାରେ ସମୁଦ୍ର ଜଳର ପରୀକ୍ଷଣ କଲାବେଳେ ସେ ଏକ ଗାଢ ଲାଲ୍‌ ରଙ୍ଗର ତରଳ ପଦାର୍ଥ ଆବିଷ୍କାର କରିଥିଲେ। ଏହାର ଧର୍ମ କ୍ଲୋରିନ୍‌ ଓ ଆୟୋଡିନର ଧର୍ମ ସଙ୍ଗେ ସାମଞ୍ଜସ୍ୟ ରଖୁଥିଲା । ବାଲାର୍ଡ ଏହାକୁ ମୁରିଦ ନାମରେ ନାମକରଣ କରିଥିଲେ। ପରେ ଏହାକୁ ବ୍ରୋମିନ୍ ନାମରେ ନାମିତ କରାଯାଇଥିଲା । ୧୮୩୪ ମସିହାରେ ବାଲାର୍ଡ, ଡାଇକ୍ଲୋରାଇଡ୍ ଅକ୍ସାଇଡ୍‌  ( 2 ) ଓ କ୍ଲୋରିକ ଏସିଡ ର ଆବିଷ୍କାର କରିଥିଲେ । ୧୮୩୩ ମସିହାରେ ମଣ୍ଟପେଲିଅର ବିଶ୍ୱ ବିଦ୍ୟାଳୟର ରସାୟନ ବିଭାଗର ପ୍ରଫେସର ଭାବରେ ଦାୟିତ୍ୱ ଗ୍ରହଣ କରିଥିଲେ। ୧୮୫୪ ମସିହାରେ ସେ କଲେଜ୍‌ ଡି ଫ୍ରାନ୍‌ସରେ ପ୍ରଫେସର ଭାବରେ ଦାୟିତ୍ୱ ଗ୍ରହଣ କରିଥିଲେ। ମୃତ୍ୟୁ ପର୍ଯ୍ୟନ୍ତ ସେ ଏହି ପଦବୀରେ ରହିଥିଲେ। ପ୍ରାରମ୍ଭିକ ଜୀବନ ଶିକ୍ଷା ଓ ଗବେଷଣା ଶେଷ ଜୀବନ ଆହୁରି ପଢନ୍ତୁ ,  (2004).  " - . "   . 35  (1). ,  ( 2008).  " . , " .  ' . 55  (356): 495 504. 0035-2349. 18549189. , ;  (2003).  " . " .  ' . 51  (338): 251 64. 14606485. { }: :
ବାପା ତମେ ଭାରି ଦୁ୍ଷ୍ଟ, ୨୦୧୯ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୀତାରାମ ଅଗ୍ରୱାଲ । ନିର୍ମଳ ନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଟି. ଗଣେଶ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଜୟଜିତ ଦାସ ଏବଂ ସମିତା ମଣ୍ଡଳ । ପ୍ରଦ୍ୟୁମ୍ନ ଲେଙ୍କା ଏହି କଥାଚିତ୍ରଟିରେ ଏକ ସହଯୋଗୀ ହାସ୍ୟ ଅଭିନେତା ଭୂମିକରେ ଅଭିନୟ କରିଥିଲେ । ଅଭିନୟ ଜୟଜିତ ଦାସ ସମିତା ମଣ୍ଡଳ ପ୍ରଦ୍ୟୁମ୍ନ ଲେଙ୍କା କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ, ଅନୁପ ମହାନ୍ତି ଏବଂ ଅସଦ ନିଜାମ । ଗୀତିକାର ଅରୁଣ ମନ୍ତ୍ରୀ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ନିବେଦିତା, ଅସୀମା ପଣ୍ଡା, ଅର୍ପିତା, ଜାଗୃତି, ସତ୍ୟଜିତ ପ୍ରଧାନ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଆଣ୍ଟ୍ରୋଡେମସ ହେଉଛି ଥ୍ରୀଓପଡ୍ ଶ୍ରେଣୀର ଏକ ସନ୍ଦେହପୂର୍ଣ୍ଣ ବର୍ଗ   । ଏଥିରେ କେବଳ ଗୋଟିଏ ଜାତି ରହିଛି : । ଏହାର ଅବଶେଷ ଆମେରିକାର କଲରାଡୋର ମିଡିଲ ପାର୍କରୁ ମିଳିଛି । ଜୋସେଫ ଲେଇଡି ୧୮୭୦ରେ ପ୍ରଥମେ ଏହାର ବର୍ଣ୍ଣନା ଓ ନାମକରଣ କରିଥିଲେ । ଜୀବାଶ୍ମ ସ୍ତର ଅନୁସାରେ ଏହି ଡାଇନୋସରଟି ଜୁରାସିକ ଯୁଗରେ ବାସ କରୁଥିଲା । ଏହାର ପ୍ରଥମ ଜୀବାଶ୍ମ ୧୮୬୯ରେ ମିଳିଥିଲା ଯାହା ବୋଧହୁଏ ମିଡିଲ ପାର୍କସ୍ଥିତ ମରିସନ ଶିଳା ବିନ୍ୟାସ  ରୁ ଆସିଥିଲା । ଏହାକୁ ପାଇଥିବା ଫର୍ଡିନାଣ୍ଡ ଭାଣ୍ଡିଭର ହେଡେନ ଏହାକୁ ଜୋସେଫ ଲେଇଡିଙ୍କ ପାଖକୁ ପଠାଇଥିଲେ । ଏହା ଲାଙ୍ଗୁଡର ମେରୁଦଣ୍ଡ ହାଡର ଖଣ୍ଡେ ବୋଲି ଚିହ୍ନଟ ହେଲା । ସେ ପ୍ରଥମେ ଏହାକୁ ପୋଏକିଲୋପ୍ଲ୍ୟୁରନ ବର୍ଗରେ ରଖିଥିଲେ କିନ୍ତୁ ପରେ ଏହା ଲାଗି ନିଜସ୍ୱ ବର୍ଗ ସୃଷ୍ଟି କଲେ । ୧୯୨୦ରେ ଚାର୍ଲ୍ସ ଗିଲମୋର ଆଲୋସୋରସ୍ ଓ ଆଣ୍ଟ୍ରୋଡେମସ୍ର ମେରୁହାଡରେ ତଫାତ୍ ନଥିବା ଦର୍ଶାଇ ଦୁଇଟି ଭିତରୁ ପୁରୁଣା ନାମ ଆଣ୍ଟ୍ରୋଡେମସ୍ର ପ୍ରଚଳନ ଲାଗି ଯୁକ୍ତି ବାଢିଥିଲେ ଯାହା ପ୍ରାୟ ୫୦ ବର୍ଷ ଯାଏଁ ଚଳି ଆସିଲା । ପରେ ଜେମ୍ସ ମାଡ୍‌ସେନ୍ ଯୁକ୍ତି ଦେଲେ ଯେ ଆଣ୍ଟ୍ରୋଡେମସ୍ ନାମକରଣରେ ବ୍ୟବହୃର ନମୁନା ଖରାପ ଧରଣର ଓ ସନ୍ଦିଗ୍ଦ ଥିଲା । . ଏଣୁ ବର୍ତ୍ତମାନରେ ଆଣ୍ଟ୍ରୋଡେମସ୍ ଏକ ସନ୍ଦିଗ୍ଦ ନାମ   ଭାବେ ରହି ଯାଇଛି ।
୧୯୪୮ରୁ ପ୍ରତିବର୍ଷ ଅପ୍ରେଲ ୧୩ତାରିଖ ଦିନ,  "ଭୁବନେଶ୍ୱର ପ୍ରତିଷ୍ଠା ଦିବସ ବା ରାଜଧାନୀ ପ୍ରତିଷ୍ଠା ଦିବସ"  ଭାବରେ ପାଳନ କରାଯାଏ । ଭୁବନେଶ୍ୱର ୧୯୪୮ ମସିହାରେ ଓଡ଼ିଶାର ରାଜଧାନୀ ଭାବେ ଗଠିତ ହୋଇଥିଲା । ଏହି ନଗର ପାଖାପାଖି ଦୁଇହଜାର ବର୍ଷ ପୁରୁଣା । ୧୯୪୬ ମସିହାରେ, ଭୁବନେଶ୍ୱରକୁ ଏକ ମନହୋର ନଗରୀରେ ଗଢ଼ି ଲୋଳିବାର ନକ୍ସା ପ୍ରସ୍ତୁତ କରିଥିଲେ ଜର୍ମାନୀର ସ୍ଥପତି ଓ ପ୍ଲାନର  "ଅଟୋକଏନ୍ସ ବର୍ଗର"  । ୧୯୪୮ ମସିହା ଅପ୍ରେଲ ୧୩ତାରିଖ ଦିନ ଭୁବନେଶ୍ୱରରେ ନୂଆ ରାଜଧାନୀର ପ୍ରତିଷ୍ଠା ଫଳକ ତତ୍କାଳିନ ପ୍ରଧାନମନ୍ତ୍ରୀ ଜବାହରଲାଲ ନେହେରୁଙ୍କ କରକମଳରେ ସ୍ଥାପିତ ହୋଇଥିଲା । ସେହି ପ୍ରତିଷ୍ଠା ଫଳକଟି ବର୍ତ୍ତମାନ ବିଧାନ ସଭା ସନ୍ନିକଟ ପାଚେରୀ ନିକଟରେ ଲାଗିଛି । ଏ ସବୁ ଯୋଜନା ପରେ ମଧ୍ଯ କିଛି ଅସୁବିଧାର କାରଣରୁ ୧୯୬୭ ଯାଏଁ କଟକରେ ରାଜଧାନୀ ରହିଲା । ବନ୍ୟଜନ୍ତୁଙ୍କ ଉତ୍ପାତ କାରଣରୁ ୧୯୯୦ ଦଶକ ଯାଏଁ ତାହା ଲୋକପ୍ରିୟ ହୋଇପାରିଲାନି । ସେତେବେଳେ ପ୍ରସ୍ତୁତ କରାଯାଇଥିବା ନକ୍ସା ଅନୁଯାୟୀ, ପ୍ରଥମ ଦଶ ବର୍ଷ ମଧ୍ୟରେ ଭୁବନେଶ୍ୱର ଜନସଂଖ୍ୟା ପନ୍ଦର ହଜାରରୁ ବଢ଼ି ଚାଳିଶ ହଜାର ଓ ସହରର କ୍ଷେତ୍ରଫଳ ଶହେ ବତିଶ ବର୍ଗ କିଲୋମିଟର ହେବ ବୋଲି ଆକଳନ କରାଯାଇଥିଲା । ଭୁବନେଶ୍ୱରରେ ଛଅଟି ୟୁନିଟ ଓ ପୁରୁଣା ଭୁବନେଶ୍ୱର ଅଞ୍ଚଳରେ ଏକ ବିଜ୍ଞାପିତ ଅଞ୍ଚଳ ହେବା ମଧ୍ୟ ସେହି ନକ୍ସାରେ ଥିଲା । ଏହି ଯୋଜନାକୁ  "ଓଡ଼ିଶା ସହର ଯୋଜନା ଆଇନ"  ୧୯୫୬ ଅନୁସାରେ କାର୍ଯ୍ୟକାରି କରାଗଲା । ଭୁବନେଶ୍ୱର ପାଇଁ ଜଣେ  "ବିଶେଷ ଯୋଜନା ଅଧିକାରୀ" ଙ୍କୁ ନିଯୁକ୍ତ କରାଗଲା । ଜନସଂଖ୍ୟା ବୃଦ୍ଧି ସହ ପରବର୍ତ୍ତୀ ସମୟରେ, ଭୁବନେଶ୍ୱରରେ ମୁନିସିପାଲିଟି ଗଠନ କରାଗଲା । ପରେ ଭୁବନେଶ୍ୱର ମୁନିସିପାଲିଟି ସହ ଖୋର୍ଦ୍ଦା, ଜଟଣୀ ବିଜ୍ଞାପିତ ଅଞ୍ଚଳକୁ ନେଇ  "ଭୁବନେଶ୍ୱର ଆଞ୍ଚଳିକ ଉନ୍ନୟନ ସଂସ୍ଥା ବ୍ରିଟ " ଗଠନ କରାଗଲା । ପରବର୍ତ୍ତୀ ସମୟରେ, ଭୁବନେଶ୍ୱରରେ ମୁନିସିପାଲ କର୍ପୋରେସନ ଓ ସନ୍ନିକଟ ଗାଁଗୁଡିକୁ ନେଇ ଭୁବନେଶ୍ୱର ଉନ୍ନୟନ ସଂସ୍ଥା  (ବିଡିଏ) ଗଠନ କରାଗଲା  ।
କୃଷ୍ଣସାର ମୃଗ ବା କଳା ବାହୁଟିଆ ହରିଣ  (ବାଲି ହରିଣ ଭାବେ ମଧ୍ୟ ପରିଚିତ) ଏକ ସ୍ତନ୍ୟପାୟୀ ପ୍ରାଣୀ  । ଚିତା ପରେ ଏମାନେ ସବୁଠାରୁ ଅଧିକ ଦ୍ରୁତ ଗତିରେ ଧାଇଁ ପାରନ୍ତି ବୋଲି ପ୍ରାଣୀ ବିଜ୍ଞାନୀଙ୍କ ମତ । ଘଣ୍ଟାପ୍ରତି ଏମାନେ ପ୍ରାୟ ୫୦ରୁ ୬୦ କିମି ପର୍ଯ୍ୟନ୍ତ ଦୌଡ଼ି ପାରନ୍ତି । ବିଶେଷତ୍ୱ ହେଉଛି ଏମାନେ ଜନବସତି ମଧ୍ୟରେ ଚରାବୁଲା କରିବାକୁ ଭଲ ପାଆନ୍ତି । ଖୋଲା ପଡ଼ିଆରେ ଏମାନେ ରହିବା ସହ ଶସ୍ୟ କ୍ଷେତରୁ ଖାଦ୍ୟ ଖାଇ ଥା 'ନ୍ତି । ଦଳବଦ୍ଧଭାବେ ଏମାନେ ବିଚରଣ କରନ୍ତି । ପ୍ରତିଦଳରେ ଅଣ୍ଡିରାଙ୍କ ସଂଖ୍ୟା କମ୍ ଓ ମାଈ ହରିଣ ଅଧିକ ଥା 'ନ୍ତି । ବିଭିନ୍ନ ପ୍ରଜାତିର ମୃଗ ମଧ୍ୟରେ କୃଷ୍ଣସାର ନିଆରା ବୋଲି ବିବେଚନା କରାଯାଏ । ସାଧାରଣ ମୃଗଦେହରେ ଟୋପା ଟୋପା ଚିହ୍ନ ଥାଏ । ତେବେ ଅଣ୍ଡିରା କୃଷ୍ଣସାରର ଦେହସାରା କଳା, କେବଳ ପେଟ ଧଳା ହୋଇଥିବା ବେଳେ ମାଈ କୃଷ୍ଣସାରର ଦେହ ପାଉଁଶିଆ । ପାଣିର ଅଭାବ ହେଲେ ଅଣ୍ଡିରା କୃଷ୍ଣସାର ବି ପାଉଁଶିଆ ହୋଇଯାଏ । ଶାବକର ରଙ୍ଗ ହଳଦିଆ ହୋଇଥିବାବେଳେ ବୟସ ବୃଦ୍ଧି ସାଙ୍ଗକୁ ଦେହର ରଙ୍ଗ କଳା ପଡ଼ିଯାଏ । ଏମାନଙ୍କ ମାଂସ ବେଶ୍ ସୁସ୍ୱାଦୁ । ତେଣୁ କେତେକ ଏମାନଙ୍କ ମାଂସ, ଚର୍ମ ଓ ଶିଙ୍ଗ ପାଇଁ ଶିକାର କରିଥାନ୍ତି । ଏମାନେ ମୁଖ୍ୟତଃ ୧୨ରୁ ୧୫ ବର୍ଷ ବଞ୍ଚିଥା 'ନ୍ତି । ସତେଜ ପତ୍ର, ଘାସ, ଫସଲ, ପନିପରିବା, ଧାନ, ମୁଗ, ବିରି ପ୍ରଭୃତି ଏମାନେ ଖାଆନ୍ତି । ବିନା ପାଣିରେ ସେମାନେ ଗୋଟିଏ ଦିନରୁ ସପ୍ତାହେ ପର୍ଯ୍ୟନ୍ତ ରହିପାରନ୍ତି । କୃଷ୍ଣସାର ମୃଗ ପାଇଁ ଗଞ୍ଜାମର ଭେଟନଈ ଅଞ୍ଚଳ ପର୍ଯ୍ୟଟକଙ୍କ ଆକର୍ଷଣର କେନ୍ଦ୍ରବିନ୍ଦୁ ପାଲଟିଛି । ନ  ଅଙ୍କ ଦୁର୍ଭିକ୍ଷ ସମୟରେ ୪/୫ଟି କୃଷ୍ଣସାର ମୃଗ ଗଞ୍ଜାମର ଭେଟନଈ ଅଂଚଳକୁ ଚାଲି ଆସିଥିଲେ । ସେମାନେ ଆସିବା ପରେ ସ୍ଥାନୀୟ ଅଂଚଳରେ ବର୍ଷା ହେବା ସହ କୃଷିଜୀବୀଙ୍କ ମୁହଁରେ ହସ ଫୁଟି ଉଠିଥିଲା । ଫଳରେ ସ୍ଥାନୀୟ ବାସିନ୍ଦା ଏହି କୃଷ୍ଣସାର ମୃଗଙ୍କୁ ଭଗବାନଙ୍କ ଦୂତ ବୋଲି ବିବେଚନା କଲେ । ସେହିଦିନଠାରୁ ସେମାନଙ୍କୁ ସୁଖ ଆଉ ସମୃଦ୍ଧିର ପ୍ରତୀକଭାବେ ଲୋକେ ବିବେଚନା କରି ଆସୁଛନ୍ତି । ଏହି ପ୍ରଜାତିର ମୃଗ ଗଞ୍ଜାମ ଜିଲା ଘୁମୁସର ଦକ୍ଷିଣ ଖଣ୍ଡ ଏବଂ ଆସିକା, ବୁଗୁଡ଼ା ତହସିଲର ଭଞ୍ଜନଗର ରାଜସ୍ୱ ଉପଖଣ୍ଡରେ ଦେଖାଯା ନ୍ତି । ବିଶେଷକରି ଭେଟନଈ ଅଂଚଳରେ ଏମାନେ ବହୁସଂଖ୍ୟାରେ ଦେଖିବାକୁ ମିଳିଥାନ୍ତି । ପୂର୍ବରୁ ପୁରୀ ଜିଲାର କୋଣାର୍କ ବନଖଣ୍ଡ ଅନ୍ତର୍ଗତ ନିମାପଡ଼ା, କାକଟପୁର ଅଂଚଳରେ ଏହି ମୃଗ ଦେଖାଦେଉଥିଲେ ହେଁ ଏବେ ସେଠାରେ ଏମାନଙ୍କୁ ଦେଖିବାକୁ ମିଳୁନାହିଁ । ଗତ ୨୦୧୫ ଗଣନାରେ କୋଣାର୍କ ବନଖଣ୍ଡ ଅଂଚଳରେ କୃଷ୍ଣସାର ମୃଗ ନଥିବା ସ୍ପଷ୍ଟ ହୋଇଛି । ୨୦୦୪ରେ ୭୮୬, ୨୦୦୬ରେ ୧,୧୦୧, ୨୦୦୮ରେ ୧,୬୭୨, ୨୦୧୧ରେ ୨,୧୮୧ ଓ ୨୦୧୫ ସୁଦ୍ଧା ଏହି ପ୍ରଜାତିର ମୃଗଙ୍କ ସଂଖ୍ୟା ୩,୮୦୬ରେ ପହଞ୍ଚିଛି । ସାରା ଭାରତ ବର୍ଷରେ ଏମାନଙ୍କ ସଂଖ୍ୟା ୫୦ରୁ ୬୦ ହଜାର ଭିତରେ ସୀମିତ । ମୁଖ୍ୟତଃ ଏମାନେ ରାଜସ୍ଥାନ, ଗୁଜରାଟ, ମହାରାଷ୍ଟ୍ର, ଆନ୍ଧ୍ରପ୍ରଦେଶ, ତାମିଲନାଡୁରେ ଦେଖିବାକୁ ମିଳିଥାନ୍ତି ।
ଟ୍ରିଗର ଫିଙ୍ଗର  (ଇଂରାଜୀ ଭାଷାରେ ) ଏକ ବେମାରୀ ଯେଉଁଥିରେ ପ୍ରଭାବିତ ଆଙ୍ଗୁଠିର ଚଳନ ସୀମିତ ବା ବନ୍ଦ ହୋଇଯାଏ ଯାହାକୁ ଇଂରାଜୀରେ ଲକିଙ୍ଗ କୁହାଯାଏ  । ପାପୁଲି   ବା ନ‌କଲ୍‌ରେ ଯନ୍ତ୍ରଣା ହୋଇପାରେ । ଆଙ୍ଗୁଠି ଚଲେଇବା ବେଳେ ଗୋଟିଏ ଶବ୍ଦ ହେବାରୁ ଏହାର ଟ୍ରଗର ନାମକରଣ ହୋଇଛି । ସାଧାରଣତଃ ତର୍ଜନୀ ଆଙ୍ଗୁଠି   ବା ବୃଦ୍ଧାଙ୍ଗୁଳିରେ   ଏହି ବେମାରୀ ହୁଏ । ବାରମ୍ବାର ଆଘାତ, ମଧୁମେହ, ବୃକ୍‌କ ରୋଗ, ଥାଇରଏଡ ରୋଗ, ପ୍ରଦାହ ରୋଗ ଥିଲେ ଏହି ଟ୍ରିଗର ଫିଙ୍ଗର ରୋଗ ସଙ୍କଟ ରହେ । ଏହି ରୋଗରେ ଟେଣ୍ଡନ   ଚାରିପାଖରେ ଥିବା ସିଥ   ସରୁ ହୋଇଯିବା ଫଳରେ ଫ୍ଲେକସର   ଟେଣ୍ଡନ ସୁରୁଖୁରୁରେ ତା ଭିତରେ ଚଳନ ହୋଇପାରେନାହିଁ, ବିଶେଷତଃ ଏ୧ ପୁଲି  ( 1 ) ପାଖରେ  । ଏହି ରୋଗକୁ ସ୍ଟେନୋଜିଙ୍ଗ ଟେନୋସାଇନୋଭାଇଟିସ  ( : ) ଶ୍ରେଣୀରେ ଗ୍ରହଣ କରାଗଲେ ମଧ୍ୟ କୌଣସି ପ୍ରଦାହ   ନଥାଏ  । ଅନ୍ୟାନ୍ୟ ସମ୍ଭାବ୍ୟ କାରଣ ଦୂରୀଭୁତ କଲାପରେ ଲକ୍ଷଣ ଦେଖି ଏହି ରୋଗ ନିର୍ଣ୍ଣୟ କରାଯାଏ । ବିଶ୍ରାମ, ସ୍ପ୍ଲିଣ୍ଟ  , ଏନଏସଏଆଇଡି  , କର୍ଟିକୋସ୍ଟିରଏଡ ଇଞ୍ଜେକସନ   ଇଞ୍ଜେକସନ ସାହାଯ୍ୟରେ ଚିକିତ୍ସା କରାଯାଏ । ଏହା ଫଳପ୍ରଦ ନହେଲେ ଅପରେଶନ କରାଯାଏ । ଏହା ଏକ ଅପେକ୍ଷାକୃତ ସାଧାରଣ ରୋଗ । ମହିଳାମାନେ ଅଧିକ ଆକ୍ରାନ୍ତ ହୁଅନ୍ତି । ୫୦ ଓ ୬୦ ଦଶକରେ ଏହି ରୋଗ ଅଧିକ ଦେଖାଯାଏ । ଏହି ରୋଗର ବର୍ଣ୍ଣନା ପ୍ରଥମେ ସନ ୧୮୫୦ରେ ଦେଖାଯାଇଥିଲା ।
ମୋହନ ସୁନ୍ଦର ଦେବ ଗୋସ୍ୱାମୀ  (୧୮୯୨-୧୯୪୮) ଜଣେ ଓଡ଼ିଆ କବି, ଗାୟକ, ନାଟ୍ୟକାର, କଥାଚିତ୍ର ଅଭିନେତା ଓ ନିର୍ଦ୍ଦେଶକ ଥିଲେ  । ବିଂଶ ଶତାବ୍ଦୀରେ ଉତ୍କଳୀୟ ରାହାସର ସେ ଜଣେ ପ୍ରଧାନ ପ୍ରବର୍ତ୍ତକ ଓ ପ୍ରଚାରକ ଥିଲେ । ନିଜ କବିତ୍ୱ, ମଧୁର କଣ୍ଠ, ଅଭିନୟ ଓ ଶିକ୍ଷାଦ୍ୱାରା ସେ ରାସଦଳ ଗଢ଼ି ରାଧାକୃଷ୍ଣଙ୍କ ଲୀଳା ଅଭିନୀତ କରାଉଥିଲେ । ସେହି ସମୟରେ ଓଡ଼ିଶାର ଗ୍ରାମେ ଗ୍ରାମେ  'ମୋହନ ଗୋସେଇଁ'  ନାମରେ ସୁପରିଚିତ ଥିଲେ । ଏହା ଛଡ଼ା ତାଙ୍କୁ  'ଓଡ଼ିଆ ଚଳଚ୍ଚିତ୍ରର ଜନକ'  ବୋଲି ଅଭିହିତ କରାଯାଏ । ପ୍ରଥମ ଓଡ଼ିଆ ଚଳଚ୍ଚିତ୍ର ସୀତା ବିବାହ ତାଙ୍କର ଉଦ୍ୟମରେ ହିଁ ଗଠିତ ହୋଇପାରିଥିଲା । ସେ ଓଡ଼ିଶୀ ସଙ୍ଗୀତ ଗାୟନରେ ପ୍ରବୀଣ ଥିଲେ ଓ ତାଙ୍କର ଅନେକ ଗ୍ରାମ୍ଫୋନ ରେକର୍ଡ଼ରେ ସେ ନାନାବିଧ ପ୍ରାଚୀନ ଓଡ଼ିଶୀ ଗୀତ ଗାଇଛନ୍ତି । ଗୋସ୍ୱାମୀ ପୁରୀରେ ରହିଲେ ସୁଦ୍ଧା ତାଙ୍କର ଓଡ଼ିଶା ଓ ବଙ୍ଗାଳ ଉଭୟ ରାଜ୍ୟରେ ଅନେକ ଯଜମାନ ଥିଲେ । ସେ ନିତ୍ୟାନନ୍ଦ ଚୈତନ୍ୟଙ୍କ ସେବାଲୀଳା ଓ କୀର୍ତ୍ତନ ପ୍ରଚାର କରୁଥିଲେ । ତାଙ୍କର ବଂଶଧରମାନଙ୍କ ମଧ୍ୟରୁ ତାଙ୍କ ନାତି ବଟରାଜ ଦେବ ଗୋସ୍ୱାମୀ ଅନ୍ୟତମ । ଜୀବନୀ ୧୮୯୨ ମସିହା ଅଗଷ୍ଟ ୮ ତାରିଖରେ ପିତା ହରିଶ୍ଚନ୍ଦ୍ର ଦେବ ଗୋସ୍ୱାମୀ ଓ ମା ସୁଲକ୍ଷଣା ଦେବୀଙ୍କ କନିଷ୍ଠ ପୁତ୍ର ଭାବେ ମୋହନସୁନ୍ଦର ପୁରୀରେ ଜନ୍ମଗ୍ରହଣ କରିଥିଲେ । ଗୋସ୍ୱାମୀ ପରିବାର ପୁରୀର ମରିଚିକୋଟ ଗଳିରେ ବସବାସ କରୁଥିଲେ । ରାହାସ ଚଳଚ୍ଚିତ୍ର ନିର୍ମାଣରେ ପାଦଦେବା ଆଗରୁ ସେ ରାସ ମାଧ୍ୟମରେ ଓଡ଼ିଆ ଭାଷା, ସାହିତ୍ୟ ଓ କଳା ସଂସ୍କୃତିକୁ ପ୍ରଚାର ପ୍ରସାର କରିଥିଲେ । ମୋହନ ଗୋସେଇଁ ବିଂଶ ଶତାବ୍ଦୀ ଓଡ଼ିଶାରେ ରାସର ପ୍ରଧାନ ପ୍ରବର୍ତ୍ତକ ଅଟନ୍ତି । ଏହାଙ୍କ ପୂର୍ବରୁ ତରଳା ରାଜପରିବାରର ଗୋବିନ୍ଦ ଚନ୍ଦ୍ର ଶୂରଦେଓ ରାସର ପ୍ରଚାର ପ୍ରସାର କରିଥିଲେ । ମୋହନ ଗୋସ୍ୱାମୀ ମଧ୍ୟ ଶୂରଦେଓଙ୍କ ଭଳି ଏକ ଭ୍ରାମ୍ୟମାଣ ରାସ ଦଳ ଗଠନ କରିଥିଲେ । ମୋହନ ଗୋସ୍ୱାମୀଙ୍କ ରାସଦଳ ଓଡ଼ିଶାରେ ସର୍ବତ୍ର ଜଣାଶୁଣା ଥିଲା । ଏହି ରାସରେ ପ୍ରାଚୀନ କବିମାନଙ୍କ କୃତ ଚଉପଦୀ, ଛାନ୍ଦ, ଜଣାଣ ଇତ୍ୟାଦି ସଙ୍ଗେ ସଙ୍ଗେ ପାରମ୍ପରିକ ଢଙ୍ଗରେ ଲିଖିତ ଆଧୁନିକ ରଚନା ମଧ୍ୟ ପ୍ରୟୋଗ ହେଉଥିଲା । ନିଜେ ମଧ୍ୟ ଅନେକ ଛୋଟ ଛୋଟ ଗୀତ ଲେଖି ଉପଯୁକ୍ତ ସ୍ଥାନଗୁଡ଼ିକରେ ଖଞ୍ଜି ପରିବେଷଣକୁ ଅଧିକ ରସାଳ କରିପାରିଥିଲେ । ସବୁଠାରୁ ଆକର୍ଷଣୀୟ ଥିଲା ରାସ ଆରମ୍ଭ ପୂର୍ବରୁ ମଞ୍ଚ ଉପରେ ଗୋସାଇଁଙ୍କର ରାସତତ୍ତ୍ୱ ପର୍ଯ୍ୟାଲୋଚନା ଏବଂ ଆରମ୍ଭରେ ଅଭିନେତା ବାଳକ ବାଳିକାମାନଙ୍କର ବୃନ୍ଦାବତୀ ଗହଣରେ କୀର୍ତ୍ତନ । ବାବାଜୀ ବେଣୁଧର ଦାସ ମଧ୍ୟ ଗୋସାଇଁଙ୍କର ଶିଷ୍ୟ ଥିଲେ । ସରଳ ଭାଷା, ସୁନ୍ଦର ଉପସ୍ଥାପନା ଶୈଳୀ ଏବଂ ନିଚ୍ଛକ ପାରମ୍ପରିକ ସଙ୍ଗୀତ ପ୍ରୟୋଗ ଯୋଗୁଁ ମୋହନ ସୁନ୍ଦର ଦେବ ଗୋସ୍ୱାମୀଙ୍କ ରାସ ଓଡ଼ିଶାବାସୀଙ୍କର ବେଶ ଆଦରର ପାତ୍ର ହୋଇପାରିଥିଲା । ରଚନାବଳୀ ଓ ସଙ୍ଗୀତ ମାନଭଞ୍ଜନ, ଶ୍ରୀ ଶ୍ରୀ ବ୍ରଜମାଧୁରୀ, ଶ୍ରୀ ଶ୍ରୀ ବୃନ୍ଦାବନ, ଶ୍ରୀ ଶ୍ରୀ ଗୋବିନ୍ଦ ଲୀଳାମୃତ, ମୋ କାଳିଆ ହାତୀ ପ୍ରଭୃତି ଅନେକ ରାସଗ୍ରନ୍ଥ ରଚନା କରିଥିଲେ । ଏ ସମସ୍ତ ଗ୍ରନ୍ଥ ମଧ୍ୟରେ ମାନଭଞ୍ଜନ ଅଧିକ ଲୋକପ୍ରିୟତା ଲାଭ କରିଥିଲା । ଗୋସାଇଁଙ୍କର ଉଲ୍ଲିଖିତ ରାସଗ୍ରନ୍ଥଗୁଡ଼ିକ ଥିଲା ସଙ୍ଗୀତମୁଖର । ସରଳ, ସର୍ବବୋଧଗମ୍ୟ ଓ ସୁନ୍ଦର ପାରମ୍ପରିକ ଓଡ଼ିଶୀ ରାଗତାଳ ମଣ୍ଡିତ ସଙ୍ଗୀତମାନଙ୍କ ମାଧ୍ୟମରେ ସେ ଦର୍ଶକମାନଙ୍କୁ ମୁଗ୍ଧ କରିପାରୁଥିଲେ । ମୋହନ ଗୋସ୍ୱାମୀ ସୁମଧୁର କଣ୍ଠରେ ଗାଇବା ସହ ବିଭିନ୍ନ ବାଦ୍ୟଯନ୍ତ୍ର ବଜାଇବାରେ ପାରଙ୍ଗମ ଥିଲେ । ସେ ନିଜେ ଭାରି ସଙ୍ଗୀତପ୍ରିୟ ଥିଲେ ଓ ନାଟକ ଆଦିରେ ଅଭିନୟ କରୁଥିଲେ । ତାଙ୍କ ଉଦାତ୍ତ କଣ୍ଠସ୍ୱର ଲୋକଙ୍କ ମଧ୍ୟରେ ଭାରି ପରିଚିତ ଥିଲା । ମୋହନ ସୁନ୍ଦର ଦେବ ଗୋସ୍ୱାମୀ ଓଡ଼ିଶୀ ସଙ୍ଗୀତ ଗାୟନରେ ପ୍ରବୀଣ ଥିଲେ ଓ ତାଙ୍କର ଅନେକ ଗ୍ରାମ୍ଫୋନ ରେକର୍ଡ଼ରେ ସେ ନାନାବିଧ ଓଡ଼ିଶୀ ଗୀତଗୁଡ଼ିକ ଗାଇଛନ୍ତି । ରେକର୍ଡ଼ କରିଥିବା ଗୀତ ମୋହନ ଗୋସାଇଁଙ୍କ କଣ୍ଠରେ ରେକର୍ଡ଼ କରାଯାଇଥିବା ଅଧିକାଂଶ ଗୀତ ଗୋପାଳକୃଷ୍ଣ, ଗୌରଚରଣ, ବନମାଳୀ ଆଦି ପୁରାତନ କବିଙ୍କ ରଚିତ ଓଡ଼ିଶୀ ସଙ୍ଗୀତ । ଏଥିରେ ଚଉପଦୀ, ଛାନ୍ଦ, ଭଜନ ଓ ପୁରାତନ ସ୍ୱରରେ ରଚିତ ସମକାଳୀନ ରଚନା ସନ୍ନିବିଷ୍ଟ । ମୋହନ ଗୋସେଇଁଙ୍କ ଗୀତଗୁଡ଼ିକରେ ଅନେକ ବାର ଆକାଶବାଣୀ କଲିକତାରୁ ପ୍ରସାରିତ ହେଉଥିଲା । କଥାଚିତ୍ରରେ ଭୂମିକା ପ୍ରଥମ ଓଡ଼ିଆ କଥାଚିତ୍ର ସୀତା ବିବାହର ସେ ପ୍ରଯୋଜନା ଓ ନିର୍ଦ୍ଦେଶନା ସହ ବିଶ୍ୱାମିତ୍ର ଚରିତ୍ରରେ ଅଭିନୟ କରିଥିଲେ । ଏଥିରେ ଥିବା ୧୪ଟି ଗୀତ ମଧ୍ୟରୁ ୧୨ଟି ସେ ନିଜେ ରଚନା କରିଥିଲେ ।
ନାରାୟଣ ପଣ୍ଡା  (ଜନ୍ମ: ୧୯୭୦) ଜଣେ ଭାରତୀୟ ଓଡ଼ିଆ-ଭାଷୀ ଲେଖକ ଓ ଅଧ୍ୟାପକ  । ସେ କୋରାପୁଟରେ ଜନ୍ମଗ୍ରହଣ କରି କୋରାପୁଟ ଜିଲ୍ଲାର ବିଭିନ୍ନ ମହାବିଦ୍ୟାଳୟରେ ଅଧ୍ୟକ୍ଷତା କରିଥିଲେ । ତାଙ୍କ ରଚିତ ପୁସ୍ତକଗୁଡ଼ିକ ମଧ୍ୟରେ ଇତର ଈଶ୍ୱର  (୨୦୧୦), କବିତା ସମଗ୍ର  (୨୦୦୯), ସମୁଦ୍ର ସ୍ନାନ ଶିଳ୍ପ ସୌକର୍ଯ୍ୟ  (୨୦୦୯), ସୌରୀନ୍ଦ୍ର ସୌରଭ : କବି ସୌରୀନ୍ଦ୍ର ବାରିକଙ୍କ କବିତାର ବିଶେଷ ବିଚାର  (୨୦୦୮), ଶରତର ଶରଶଯ୍ଯା  (୧୯୯୯) ଏବଂ ଅକ୍ଷର ଅରଣ୍ୟ  (୧୯୯୮) ଆଦି ଅନ୍ୟତମ  । ସାହିତ୍ୟ ରଚନା ନାରାୟଣ ପଣ୍ଡା ନିଜ ରଚନାରେ ଫ୍ରେଞ୍ଚ ଲେଖକ ମିଲନ କୁନ୍ଦେରାଙ୍କୁ ନିଜ ଗୁରୁ ଭାବେ ମାନୁଥିଲେ । କୁନ୍ଦେରାଙ୍କ ରଚିତ ଅନେକ ପୁସ୍ତକ ସଂଗ୍ରହ କରି ନିଜ ଘରେ ଏକ ପାଠାଗାର ତିଆରି କରି ସେଥିରେ କେବଳ କୁନ୍ଦେରାଙ୍କ ରଚିତ ସମସ୍ତ ପୁସ୍ତକ ରଖିଥିଲେ । ଏହା ବ୍ୟତୀତ ନିଜ କଲେଜ ଛାତ୍ର ଜୀବନରୁ ଫ୍ରାଞ୍ଜ କାଫକା ଏବଂ ଆଲବର୍ଟ କାମୁଙ୍କ ସାହିତ୍ୟ ପଢ଼ିବାକୁ ଭଲ ପାଉଥିଲେ ।
ମୀର୍ଜା ଘୁଲାମ ଅହମ୍ମଦ  ଆରବୀ: ; ଉର୍ଦ୍ଦୁ: ;  (ଜନ୍ମ :୧୮୩୫ ମସିହା ଫେବୃଆରୀ ୧୩ ଓ ମୃତ୍ୟୁ : ୧୯୦୮ ମସିହା ମଇ ମାସ ୨୬ ତାରିଖ) ହେଉଛନ୍ତି ଜଣେ ଭାରତୀୟ ଧର୍ମ ପ୍ରଚାରକ ଓ ଆହମ୍ମଦୀ ସଂପ୍ରଦାୟର ପ୍ରତିଷ୍ଠାତା । ଜିବନୀ ମୁସଲମାନଙ୍କର ଆହମ୍ମଦୀୟଦଳର ପ୍ରତିଷ୍ଠାତା ମୀର୍ଜା ଘୁଲାମ ବା ହଜରତ ମୀର୍ଜା ଗୋଲାମ୍ ଅହେମ୍ମଦ ପଞ୍ଜାବର ଗୁରୁଦାସପୁର ଜିଲ୍ଲା ଅନ୍ତର୍ଗତ କାଦୀୟାନ ନାମକ ସ୍ଥାନର ଅଧିବାସୀ ଥିଲେ ଓ ଉନବିଂଶ ଶତାବ୍ଦୀର ମଧ୍ୟଭାଗରେ ଆହମ୍ମଦୀୟ ବା କାଦୀୟାନ ମତ ପ୍ରଚାର କରିଥିଲେ। ମହମ୍ମଦଙ୍କର ପରବର୍ତ୍ତୀ କାଳରେ ମୁସଲମାନ ଧର୍ମରେ ଯେଉଁ କେତୋଟି ମନ୍ଦ ପ୍ରଥା ପ୍ରବେଶ କରିଥିଲା ସେ ସବୁର ସଂସ୍କାର କରିଥିଲେ। ଏହାଙ୍କର ଉପାଧି ହେଉଛି ମେହଦୀ ବା ମହମ୍ମଦଙ୍କ ଈଶ୍ୱର ପ୍ରେରିତ ଶିଷ୍ୟ। ସେ ନିଜକୁ ବିଭିନ୍ନ ପାଶ୍ଚାତ୍ୟ ଧର୍ମାଦିର ଭବିଷ୍ୟବାଣୀରେ ବର୍ଣ୍ଣିତ ଈଶ୍ୱରଙ୍କ ଶେଷନିଷ୍ପତ୍ତି ଦିନର ଅଗ୍ରଦୂତ ଓ ଇସଲାମ ଧର୍ମରେ ବର୍ଣ୍ଣିତ ଇସଲାମ ଧର୍ମର ବିଜୟ ଆଣିବାରେ ସିଦ୍ଧ ହୋଇଥିଲେ ବୋଲି ନିଜକୁ ଘୋଷଣା କରିଥିଲେ।
ଆସିବୁ କେବେ ସାଜି ମୋ ରାଣୀ, ୨୦୧୦ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ରାକେଶ ବେହେରା ଏବଂ ଅନୁରାଗ ସାହୁ । ଚୈତନ୍ୟ ବେହେରା ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଅଜୟ ସାମଲ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ମନୋରଞ୍ଜନ ପାଲ୍ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ଗ‌ଗନ ବିହାରୀ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଆକାଶ ଦାସନାୟକ ଏବଂ ଖୁସି ଗର୍ବୀ । ମିହିର ଦାସ, ବୀଣା ମହାରଣା, ରାଇମୋହ‌ନ ପରିଡ଼ା, ଅକ୍ଷୟ ବସ୍ତିଆ, ବ୍ରଜ ସିଂହ, ଦେବୀ ବାରିକ, ଚୈତନ୍ୟ ବେହେରା, ଦେବୁ ବୋଷ, ଦୀପାଲି, ଜ୍ୟୋତି, ସ୍ମିତା ମହାନ୍ତି, ଅନୁରାଗ ସାହୁ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଆକାଶ ଦାସନାୟକ ଖୁସି ଗର୍ବୀ ମିହିର ଦାସ ବୀଣା ମହାରଣା ରାଇମୋହ‌ନ ଅକ୍ଷୟ ବସ୍ତିଆ ବ୍ରଜ ସିଂହ ଦେବୀ ବାରିକ ଚୈତନ୍ୟ ବେହେରା ଦେବୁ ବୋଷ ଦୀପାଲି ଜ୍ୟୋତି ସ୍ମିତା ମହାନ୍ତି ଅନୁରାଗ ସାହୁ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଗ‌ଗନ ବିହାରୀ । ଅରୁଣ ମନ୍ତ୍ରୀ ଏବଂ ପଞ୍ଚାନନ ନାୟକ ଏହି କଥାଚିତ୍ରଟିର ଗୀତ ଗୁଡ଼ିକ ରଚନା କରିଥିଲେ । ଅଭିଜିତ, ମହ‌ମଦ ଅଜିଜ୍, ବାପୁ ଗୋସ୍ୱାମୀ, ଇରା ମହାନ୍ତି, ଉଦିତ ନାରାୟଣ, ଶୈଳଭାମା ମହାପାତ୍ର, ସୁରେଶ ୱାଡ଼େକର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ଭଦ୍ରା  (ପୂର୍ବାଭାଦ୍ର ବା ଉତ୍ତରାଭାଦ୍ର) ନକ୍ଷତ୍ର ଯୁକ୍ତ ପୂର୍ଣ୍ଣିମା ପଡ଼ୁଥିବା ଚାନ୍ଦ୍ରମାସକୁ ଭାଦ୍ରବ ମାସ କୁହାଯାଏ  । ଭାଦ୍ରବ ଶ୍ରାବଣର ପରବର୍ତ୍ତୀ ଓ ଆଶ୍ୱିନର ପୂର୍ବବର୍ତ୍ତୀ ମାସ । ଏହା ଓ ଏହାର ପରବର୍ତ୍ତୀ ମାସ ଶରତ ଋତୁ। ଏହା ଓଡ଼ିଆ ହିନ୍ଦୁମାନଙ୍କର ପଞ୍ଚମ ଚାନ୍ଦ୍ରମାନ ମାସ।
ଯୋଗେଶ କୁମାର ସିଂହ  (ଜନ୍ମ: ୭ ନଭେମ୍ବର ୧୯୭୩) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି । ୨୦୦୯ ଓ ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସୁନ୍ଦରଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୪ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଯୋଗେଶ କୁମାର ସିଂହ ୧୯୭୩ ମସିହାର ନଭେମ୍ବର ୭ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରେଣୁପ୍ରତାପ ସିଂହ ଓ ପତ୍ନୀଙ୍କ ନାମ ଶ୍ରଦ୍ଧାଞ୍ଜଳି ସିଂହ । ରାଜନୈତିକ ଜୀବନ ଯୋଗେଶ କୁମାର ସିଂହ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ପୂର୍ବରୁ ସେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ ଏବଂ ୨୦୧୯ ଓଡ଼ିଶା ବିଧାନ ସଭା ନିର୍ବାଚନ ସମୟରେ ସେ କଂଗ୍ରେସରୁ ଇସ୍ତଫା ଦେଇ ବିଜେଡିରେ ଯୋଗ ଦେଇହତିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି । ୨୦୦୯ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ କଂଗ୍ରେସର ପ୍ରାର୍ଥୀ ଭାବରେ ସୁନ୍ଦରଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନ ସେ ସମୁଦାୟ ୫୫ ହଜାର ୧୮୩ ଖଣ୍ଡ ଭୋଟ ପାଇ ବିଜୟୀ ହୋଇ ୧୪ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୧୪ ଓଡ଼ିଶା ସାଧାରଣ ବିଧାନ ସଭା ନିର୍ବାଚନରେ ସେ ପୁଣିଥରେ ଭାରତୀୟ ଜାତୀୟ କଂଗ୍ରେସର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୬୬ ହଜାର ୧୩୮ ଖଣ୍ଡ ଭୋଟ ପାଇଥିଲେ । ସେ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପ୍ରାର୍ଥୀ କୁସୁମ ଟେଟେଙ୍କୁ ୧୨ ହଜାର ୫୮୪ ଖଣ୍ଡ ଭୋଟ୍‌ରେ ପରାସ୍ତ କରି ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୧୯ ମସିହାର ଓଡ଼ିଶା ବିଧାନ ସଭା ନିର୍ବାଚନ ସେ କଂଗ୍ରେସରୁ ଇସ୍ତଫା ଦେଇ ବିଜେଡିରେ ଯୋଗ ଦେଇଥିଲେ ଏବଂ ବିଜୁ ଜନତା ଦଳର ପ୍ରାର୍ଥୀ ଭାବରେ ସେ ପୁଣିଥରେ ସୁନ୍ଦରଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ସମୁଦାୟ ୭୫,୭୫୪ ଖଣ୍ଡ ଭୋଟ୍ ପାଇଥିଲେ ମଧ୍ୟ ତାଙ୍କର ନିକଟତମ ପ୍ରତିଦ୍ୱନ୍ଦୀ ଭାରତୀୟ ଜନତା ପାର୍ଟିର ପ୍ରାର୍ଥୀ କୁସୁମ ଟେଟେଙ୍କଠାରୁ ୭,୩୬୪ ଖଣ୍ଡ ଭୋଟ୍‌ରେ ପରାସ୍ତ ହୋଇଥିଲେ ।
ଦ୍ୱାରିକାନାଥ କୁସୁମ ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୨ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସୁନ୍ଦରଗଡ଼ ବିଧାନ ସଭା ନିର୍ବାଚନ ମଣ୍ଡଳୀରୁ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ଦ୍ୱାରିକାନାଥ କୁସୁମ ଓଡ଼ିଶା ରାଜନୀତିରେ ଗଣତନ୍ତ୍ର ପରିଷଦର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।
କିଙ୍ଗ ଫିଶର ଏକ୍ସପ୍ରେସ, ଏକ କାର୍ଗୋ ବିତରଣ ସେବା । ଏହା କିଙ୍ଗ ଫିଶର ବିମାନ ସେବା କମ୍ପାନୀ ତରଫରୁ ଆରଭକରାଯାଇଥିଲା ଓ ଏହା ଭାରତର ସର୍ବପ୍ରଥମ ଗୃହରେ ଦେଲିଭରି ଦିଆଯାଉଥିବା କାର୍ଗୋ ପରିବହନ ସେବା ଥିଲା । ସେବା ଦେଶର 8ଟି ମେଟ୍ରୋ ସହର , ଯଥା , ମୁମ୍ବାଇ , ଦିଲ୍ଲୀ , କଲିକତା , ଚେନ୍ନଇ , ବାଙ୍ଗାଲୋରେ , ହାଇଦରାବାଦ , ଅହମଦାବାଦ ଓ କୋଚିନଠାରୁ କର୍ଗୋ ନେଇ ତାକୁ ବିମାନଦ୍ୱାରା ଭାରତରେ କିଙ୍ଗ ଫିଶର ବିମାନ ସେବା ଥିବା 22ଟି ସହର ସମୂହକୁ ସେହି ଦିନ ପହଞ୍ଚାଇ ଗୃହରେ ଦେଲିଭରି ଦେବାର ବ୍ୟବସ୍ଥା କରାଯାଇଥିଲା । ଏହି ସେବା ବହୁଳ ଭାବରେ ଆଦୃତ ହେଇଥିଲା । ସାଂପ୍ରତିକ କିଙ୍ଗ ଫିଶର ବିମାନ ସେବା ବନ୍ଦ ହେଇଯାଇଥିବାରୁ ଏହି ସେବା ମଧ୍ୟ ସ୍ଥଗିତ ରହିଛି ।
ମେଟାମିଜୋଲ, ଯାହା ଡିପିରୋନ୍ ଭାବରେ ମଧ୍ୟ ଜଣାଶୁଣା, ଏକ ଯନ୍ତ୍ରଣା ନିବାରକ, ସ୍ପାଜମ ମୁକ୍ତିକାରୀ ଏବଂ ଜ୍ୱର ହ୍ରାସକାରୀ ଔଷଧ । ଯେତେବେଳେ ଅନ୍ୟ ଔଷଧ ପ୍ରଭାବଶାଳୀ ନଥାଏ ସେତେବେଳେ ଏହା ବ୍ୟବହୃତ ହୋଇପାରେ । ଆରମ୍ଭ ଶୀଘ୍ର ହୁଏ ଏବଂ ପ୍ରଭାବ ୮ ଘଣ୍ଟା ପର୍ଯ୍ୟନ୍ତ ରହିଥାଏ । ଏହା ପାଟିରେ, ମଳଦ୍ୱାରରେ କିମ୍ବା ଇଞ୍ଜେକ୍ସନ‌ଦ୍ୱାରା ଦିଆଯାଇପାରେ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ ଭାବ, ପେଟ ଅସ୍ୱାଭାବିକତା ଏବଂ ଅଇ ଲାଗେ । ଗମ୍ଭୀର ପାର୍ଶ୍ୱ ପ୍ରତିକ୍ରିୟାରେ ମୋର ଆଲର୍ଜି ପ୍ରତିକ୍ରିୟା, ଆନାଫାଇଲକ୍ସିସ୍ ଏବଂ ନିମ୍ନ ଶ୍ୱେତ ରକ୍ତ କଣିକା ଅନ୍ତର୍ଭୁକ୍ତ  ପ୍ରାରମ୍ଭିକ ଗର୍ଭାବସ୍ଥାରେ ଏହା ଅପେକ୍ଷାକୃତ ନିରାପଦ ଦେଖାଯାଉଥିବାବେଳେ ପରବର୍ତ୍ତୀ ଗର୍ଭଧାରଣରେ ଚିନ୍ତାଜନ‌କ ହୋଇପାରେ । ସ୍ତନ୍ୟପାନ କରାଇବା ସମୟରେ ବ୍ୟବହାର ସୁପାରିଶ କରାଯାଏ ନାହିଁ । ଏହା ଆମ୍ପିରୋନ୍ ପରିବାର ସଦସ୍ୟ । ଏହା ଏକ ଓପିଏଡ୍ ନୁହେଁ; ଓ ଏହାର ଉତ୍ସଗୁଡ଼ିକ ଭିନ୍ନ ହୋଇଥାଏ । ୧୯୨୨ ମସିହାରେ ମେଟାମିଜୋଲ ପେଟେଣ୍ଟ ହୋଇଥିଲା ଏବଂ ପ୍ରଥମେ ଜର୍ମାନୀରେ ମେଡିକାଲରେ ବ୍ୟବହୃତ ହୋଇଥିଲା । ଏହାକୁ ବିଭିନ୍ନ ବାଣିଜ୍ୟ ନାମରେ ବିକ୍ରି କରାଯାଏ  ପାର୍ଶ୍ୱ ପ୍ରତିକ୍ରିୟା ହେତୁ ୧୯୬୦ ଏବଂ ୭୦ଦଶକରେ ଆମେରିକା ଏବଂ ଯୁକ୍ତରାଜ୍ୟ ସମେତ ଅନେକ ଦେଶରେ ବଜାରରୁ ଏହା ପ୍ରତ୍ୟାହାର କରାଯାଇଥିଲା। ଯଦିଓ ଏହା ୨୦୧୯ ସୁଦ୍ଧା ୟୁରୋପର କିଛି ଅଂଶରେ ଏବଂ ବିକାଶଶୀଳ ଦେଶରେ ଉପଲବ୍ଧ ଅଛି।
ନରେନ୍ଦ୍ର ମୋଦୀଙ୍କଦ୍ୱାରା ଅଗଷ୍ଟ ୨୮, ୨୦୧୪ରେ ଶୁଭାରମ୍ଭ ହୋଇଥିବା ବ୍ୟାପକ ଆର୍ଥିକ ସମ୍ମେଳନ ପାଇଁ ଏକ ଯୋଜନା । ଏହି ଯୋଜନାକୁ ସେ ତାଙ୍କର ପ୍ରଥମ ସ୍ୱାଧୀନତା ଦିବସ ଅଭିଭାଷଣରେ ଘୋଷଣା କରିଥିଲେ । ଭାରତୀୟ ବିତ୍ତ ମନ୍ତ୍ରଣାଳୟଦ୍ୱାରା ପରିଚାଳିତ, ଉଲ୍ଲେଖନୀୟ ଭାବେ ଏହା ଉଦ୍ଘାଟନର ପ୍ରଥମ ଦିବସରେ ୧.୫ କୋଟି  (୧୫ ଅୟୁତ) ବ୍ୟାଙ୍କ ଖାତା ଏହି ଯୋଜନା ଅଧିନରେ ଖୋଲାଯାଇଥିଲା  । ୨୮ ଜାନୁଅରୀ ୨୦୧୫ ସୁଦ୍ଧା ୧୨.୫୮ କୋଟି ଆକାଉଣ୍ଟ ଖୋଲା ଯାଇଥିଲା ଯେଉଁଥିରେ ପାଖାପାଖି ୧୦୫୯୦ କୋଟି ଟଙ୍କା ଜମା ରଖାଯାଇଥିଲା । ଏଥିରେ ଶୁନ୍ୟ ବାଲାନ୍ସର ନୂଆ ଆକାଉଣ୍ଟ ଖୋଲାଯିବାକୁ ବିକଳ୍ପ ମଧ୍ୟ ଥିଲା । ଉଦ୍ଦେଶ୍ୟ ଏହି ଯୋଜନାର ଶୁଭାରମ୍ଭ ସହ ଭାରତର ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଦେଶର ସମସ୍ତ ପବ୍ଲିକ ସେକ୍ଟର ବ୍ୟାଙ୍କର ଚେୟାରମ୍ୟାନମାନଙ୍କୁ ପତ୍ର ଲେଖି ୭.୫ କୋଟି ଗୃହର ଆକାଉଣ୍ଟ ପଂଜୀକରଣ ସହ ସେମାନଙ୍କ ଆକାଉଣ୍ଟ ଖୋଲି ଏହି ବିଶାଳ ଯୋଜନାକୁ ଆଗେଇ ନେବାକୁ ଅନୁରୋଧ କରିଥିଲେ । ଏହି ଇମେଲରେ ସେ ଦର୍ଶାଇଥିଲେ ଯେ ପ୍ରତି ଘରକୁ ଏକ ବ୍ୟାଙ୍କ ଆକାଉଣ୍ଟ ଏକ  ରାଷ୍ଟ୍ରୀୟ ପ୍ରାଥମିକତା  । ଏହି ଯୋଜନ ସମସ୍ତଙ୍କ ପାଇଁ ମୌଳିକ ବ୍ୟାଙ୍କସେବା  ଯୋଗାଇଦେବା ଉଦ୍ଦେଶ୍ୟ ନେଇ ପ୍ରାରମ୍ଭ ହୋଇଥିଲା । ଯେଉଁଥିରେ ଆକାଉଣ୍ଟ ଖୋଲାଯିବାର ୬ ମାସ ପରେ ୫୦୦୦ ଟଙ୍କାର ଆଗୁଆ ଉଠାଣ  (ଓଭର ଡ୍ରାଫ୍ଟ )ର ବ୍ୟବସ୍ଥା ଅଛି  । ରୁପେ ଡେବିଟ କାର୍ଡ, ଦୁର୍ଘଟଣା ବୀମା ରାଶି ୧ ଲକ୍ଷ ଟଙ୍କା ସହିତ ରୁପେ କୃଷକ କାର୍ଡ ସୁବିଧା ମିଳିପାରିବ । ପରବର୍ତ୍ତୀ ପର୍ଯ୍ୟାୟରେ କ୍ଷୁଦ୍ର ବୀମା ଏବଂ ଭତ୍ତା ଇତ୍ୟାଦି ଯୋଡ଼ାଯିବ ।
ଟେଣ୍ଡିନୋପାଥି  (ଇଂରାଜୀ ଭାଷାରେ , ଅନ୍ୟ ନାମ ) ଏକ ପ୍ରକାର ଟେଣ୍ଡନ   ବା ପେଶୀରଜ୍ଜୁ ରୋଗ ଯେଉଁଥିରେ ଯନ୍ତ୍ରଣା, ଫୁଲା ଓ କର୍ମ ସାଧନ ଅଭାବ ହୁଏ  । ଚଳପ୍ରଚଳରେ ଯନ୍ତ୍ରଣା ଅଧିକ ହୁଏ । ସାଧାରଣତଃ ଟେଣ୍ଡିନୋପାଥି ଦଳରେ ରୋଟେଟର କଫ ଟେଣ୍ଡିନାଇଟିସ  , ବାଇସେପସ ଟେଣ୍ଡିନାଇଟିସ  , ଟେନିସ ଏଲବୋ, ଗଲଫର ଏଲବୋ    '  , ଜମ୍ପର ନି    '  , ଆକିଲେସ ଟେଣ୍ଡିନାଇଟିସ ଅନ୍ତର୍ଭୁକ୍ତ କରାଯାଏ । ଗୋଟିଏ ବା ପୁନଃପୌନିକ ଆଘାତ ଯୋଗୁ ଏହି ଟେଣ୍ଡିନୋପାଥି ହୁଏ । ଅଧିକ ପରିଶ୍ରମ କରୁଥିବା ବ୍ୟକ୍ତି ଯେପରିକି କୁଲି, ବାଦକ ବା ଖେଳାଳୀମାନଙ୍କର ଏହି ରୋଗ ସଙ୍କଟ ରହେ । ଏହା ସ‌ହିତ ଅଳ୍ପ ସଂଖ୍ୟାରେ ସଂକ୍ରମଣ  , ଆର୍ଥ୍ରାଇଟିସ, ଗାଉଟ, ଥାଇରଏଡ ରୋଗ   ଓ ମଧୁମେହ ରୋଗ ମଧ୍ୟ ଏହି ସଙ୍କଟ ଆଣିପାରେ । ଲକ୍ଷଣ, ଶାରୀରିକ ପରୀକ୍ଷା   କରି ରୋଗ ନିର୍ଣ୍ଣୟ କରାଯାଇପାରେ ଓ ଆବଶ୍ୟକ ହେଲେ ମେଡିକାଲ ଇମେଜିଙ୍ଗ   କରାଯାଏ । ଆଘାତ ପାଇବାର କିଛି ସପ୍ତାହ ମଧ୍ୟରେ ଟେଣ୍ଡନର କିଛି ଛିଣ୍ଡା ଅଂଶ ଯୋଗୁ ସାମାନ୍ୟ ପ୍ରଦାହ   ତ‌ଥା ଦୌର୍ବଲ୍ୟ ରହିଯାଏ । ଚିକିତ୍ସାରେ ବିଶ୍ରାମ, ଏନଏସଏଆଇଡି  , ସ୍ପ୍ଲିଣ୍ଟ   ଓ ଫିଜିଓଥେରାପିର   ସାହାଯ୍ୟ ନିଆଯାଏ । କ୍ୱଚିତ ସ୍ଟିରଏଡ ଇଞ୍ଜେକସନ   ବା ଅପରେଶନ ଆବଶ୍ୟକ ହୁଏ । ପ୍ରାୟ ୮୦% ରୋଗୀ ୬ ମାସ ମଧ୍ୟରେ ଅନେକ ପରିମାଣରେ ଭଲ ହୋଇଯାଆନ୍ତି । ଟେଣ୍ଡିନୋପାଥି ଏକ ସାଧାରଣ ରୋଗ । ବୟସ୍କ ଲୋକ ଏହି ରୋଗର ଅଧିକ ଶିକାର ହୁଅନ୍ତି । ଏହି ବେମାରୀ ଫଳରେ ବ‌ହୁତ କର୍ମହାନୀ ହୁଏ ।
ଏମଟ୍ରିସାଇଟାବିନ/ଟେନୋଫୋଭିର  ଇଂରାଜୀ ଭାଷାରେ / , ବିକ୍ରୟ ନାମ ଟ୍ରୁଭାଡା, ଏକ ଔଷଧ ଯାହା ଏଚଆଇଭି/ଏଡସ ରୋଗର ଚିକିତ୍ସା ଓ ପ୍ରତିଷେଧ ନିମନ୍ତେ ଦିଆଯାଏ । ଏହି ସ୍ଥିରିକୃତ ମାତ୍ରାର ଏକ ଯୁଗ୍ମ ଔଷଧରେ ଦୁଇଟି ଆଣ୍ଟିରେଟ୍ରୋଭାଇରାଲ ଔଷଧ   ଯଥା:- ଏମଟ୍ରିସାଇଟାବିନ   ଓ ଟେନୋଫୋଭିର ଡିସୋପ୍ରକ୍ସିଲ ଥାଏ । ଚିକିତ୍ସା ନିମନ୍ତେ ଏହା ଏକ‌କ ଭାବରେ ଦିଆଯାଏ ବା ଅନ୍ୟ ଆଣ୍ଟିରେଟ୍ରୋଭାଇରାଲ ଔଷଧ ସାଥୀରେ ଦିଆଯାଏ । ଉଚ୍ଚ ସଙ୍କଟାପନ୍ନ ସ୍ଥିତିରେ ବିପଦ ସମ୍ଭାବନା ଥିଲେ ପ୍ରତିଷେଧ   ନିମନ୍ତେ ଏହା ସ‌ହିତ ନିରାପଦ ଯୌନ ମିଳନ ଅଭ୍ୟାସ କରିବାକୁ ଉପଦେଶ ଦିଆଯାଏ । ଏହା ଏଚଆଇଭି/ଏଡସକୁ ଆରୋଗ୍ୟ କରେନାହିଁ । ଏମଟ୍ରିସାଇଟାବିନ/ଟେନୋଫୋଭିର ପାଟିରେ ଦିଆଯାଏ । ଏହି ଯୁଗ୍ମ ଔଷଧର ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବଥା, ଥକ୍କା ଅନୁଭବ, ନିଦ୍ରାସମସ୍ୟା, ପେଟ ଯନ୍ତ୍ରଣା, ଓଜନ ହାନୀ ଓ ରାସ ଇତ୍ୟାଦି ଦେଖାଯାଏ । ସାଂଘାତିକ ପାର୍ଶ୍ୱ ପ୍ରତିକ୍ରିୟାରେ ଲାକ୍ଟିକଏସିଡୋସିସ   ଓ ଯକୃତ ବୃଦ୍ଧିର   ଲକ୍ଷଣ ଦେଖାଯାଏ । ଗର୍ଭାବସ୍ଥାରେ ବ୍ୟବ‌ହାରରେ ଶିଶୁ ପ୍ରତି ବିପଦ ଥିବା ଦେଖାଯାଇନାହିଁ । ସନ ୨୦୦୪ରେ ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ଏମଟ୍ରିସାଇଟାବିନ/ଟେନୋଫୋଭିର ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ମାସର ଡୋଜର ହୋଲସେଲ ମୂଲ୍ୟ ୬.୦୬ରୁ ୭.୪୪ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧର ଏକ ମାସର ଡୋଜର ହୋଲସେଲ ମୂଲ୍ୟ ୧୪୧୫ ଆମେରିକୀୟ ଡଲାର ।
ଗ୍ରେଗୋରୀ ପାଞ୍ଜି ଅନୁସାରେ ୧୬ ଅକ୍ଟୋବର ବର୍ଷର ୨୮୯ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୯୦ତମ  । ବର୍ଷ ଶେଷ ହେବା ପାଇଁ ଆଉ ୭୬ ଦିନ ବାକି ଅଛି ।
ମାରିଆନି, ଜୋରହାଟ୍ ଏକ ଭାରତୀୟ ସହର ଅଞ୍ଚଳ କମିଟି   ଅଟେ । ଏହା ଆସାମର ଜୋର୍ହତ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ମାରିଆନି, ଜୋରହାଟ୍ ୨୬.୬୫୭୨ ଉତ୍ତର ଅକ୍ଷାଂଶ ଓ ୯୪.୩୧୫୩ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୮୩୦ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମାରିଆନି, ଜୋରହାଟ୍ ସହରର ମୋଟ ଜନସଂଖ୍ୟା ୨୩୦୬୫ ଅଟେ । ସେଥି ମଧ୍ୟରୁ ୫୪.୦୦% ଜଣ ପରୁଷ ହୋଇଥିବା ବେଳେ ୪୬.୦୦% ଜଣ ନାରୀ ଅଟନ୍ତି । ମାରିଆନି, ଜୋରହାଟ୍ର ସାକ୍ଷରତା ହାର ୬୫.୦୦% ଅଟେ । ଏହା ଜାତୀୟ ହାରଠାରୁ -୦.୧୬% ପ୍ରତିଶତ କମ ଅଟେ । ସେଥିରୁ ୩୫.୧୦% ପ୍ରତିଶତ ପୁରୁଷ ଓ ୨୯.୯୦% ନାରୀ ଅଟନ୍ତି । ୧୨.୦୦% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ଅହମିଆ ମାରିଆନି, ଜୋରହାଟ୍ର ସରକାରୀ ଭାଷା ଅଟେ ।
ଲକ୍ଷ୍ମଣ ବାଗ ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ତଥା ମନ୍ତ୍ରୀ ଭାବରେ କାର୍ଯ୍ୟ କରୁଛନ୍ତି । ୨୦୨୪ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ ଓ ପରିବାର ଲକ୍ଷ୍ମଣ ବାଗ ବଲାଙ୍ଗୀର ଜିଲ୍ଲାର ତୁରେକେଲା ବ୍ଳକର ହିଆଁଲ ପଞ୍ଚାୟତ ଅନ୍ତର୍ଗତ ଖୁଟୁଲୁମୁଣ୍ଡା ଗାଆଁରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଶଙ୍କର ବାଗ ଜଣେ ଚାଷୀ ଥିଲେ । ୬ ଭାଇଙ୍କ ମଧ୍ୟରେ ଲକ୍ଷ୍ମଣ ସବୁଠୁ ସାନ । ପିଲାଦିନେ, ତାଙ୍କ ପରିବାର ଦାରିଦ୍ର ପରିସ୍ଥିତି ଦେଇ ଗତି କରୁଥିବାବେଳେ ୧୨/୧୩ ବର୍ଷ ହୋଇଥିବା ବେଳେ ୩ ଟଙ୍କାରେ ଶ୍ରମିକ ଭାବରେ ସେ କାମ କରୁଥିଲେ । ନିଜେ ଚାଷବାସ କରିବା ସହିତ ଟ୍ରକ୍‌ରେ ହେଲ୍‌ପର ଭାବରେ କାର୍ଯ୍ୟ କରୁଥିଲେ ଏବଂ ଗେଟି, ପଥର ଉଠାଇବା ଆଦି କାର୍ଯ୍ୟ କରୁଥିଲେ । ଲକ୍ଷ୍ମଣଙ୍କ ପରିବାରବର୍ଗ ରାଜନୀତିରେ ସକ୍ରିୟ ଅଛନ୍ତି । ତାଙ୍କ ଭାଇ ଓ ଭାଉଜମାନେ ପଞ୍ଚାୟତ ତଥା ବ୍ଲକ୍ ସ୍ତରୀୟ ନିର୍ବାଚନ ଲଢ଼ି ସରପଞ୍ଚ ତଥା ସମିତି ସଭ୍ୟ ଭାବରେ କାର୍ଯ୍ୟ କରିଛନ୍ତି । ତାଙ୍କର ଜଣେ ଭାଉଜ ବ୍ଳକ ଅଧ୍ୟକ୍ଷା ଭାବରେ କାର୍ଯ୍ୟ କରିଛନ୍ତି । ରାଜନୈତିକ ଜୀବନ ଲକ୍ଷ୍ମଣ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମୀ ଭାବରେ ସକ୍ରିୟ ଅଛନ୍ତି । ୨୦୧୪ ଓଡ଼ିଶା ବିଧାନ ସଭା ନିର୍ବାଚନରେ, ସେ କଣ୍ଟାବାଞ୍ଜି ବିଧାନସଭା ଆସନରୁ ବିଜେପିର ପ୍ରାର୍ଥୀ ଭାବରେ ନିର୍ବାଚନ ଲଢ଼ିଥିଲେ ଏବଂ ୩୦,୯୬୧ ଖଣ୍ଡ ଭୋଟ୍ ପାଇ ତୃତୀୟ ସ୍ଥାନରେ ରହିଥିଲେ । ୨୦୧୯ ଓଡ଼ିଶା ବିଧାନ ସଭା ନିର୍ବାଚନରେ, ସେ ପୁଣିଥରେ କଣ୍ଟାବାଞ୍ଜି ଆସନରୁ ବିଜେପିର ପ୍ରାର୍ଥୀ ହୋଇଥିଲେ, ମାତ୍ର କଂଗ୍ରେସ ପ୍ରାର୍ଥୀ ସନ୍ତୋଷ ସିଂହ ସାଲୁଜାଙ୍କ ଠାରୁ ୧୨୮ ଖଣ୍ଡ ଭୋଟରେ ପରାସ୍ତ ହୋଇଥିଲେ । ୨୦୨୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ, ସେ ବିଜେପିର ପ୍ରାର୍ଥୀ ଭାବରେ କଣ୍ଟାବାଞ୍ଝି ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ, ସେ ସମୁଦାୟ ୯୦,୮୭୬ ଖଣ୍ଡ ଭୋଟ୍ ପାଇଥିଲେ ଏବଂ ତାଙ୍କର ନିକଟତମ ପ୍ରତିଦ୍ୱନ୍ଦୀ ବିଜୁ ଜନତା ଦଳର ପାର୍ଥୀ ତଥା ତତ୍‌କାଳୀନ ଓଡ଼ିଶାର ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କୁ ୧୬,୩୪୪ ଖଣ୍ଡ ଭୋଟ୍‌ରେ ପରାସ୍ତ କରି ୧୭ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ନବୀନ ପଟ୍ଟନାୟକଙ୍କୁ ପରାସ୍ତ କରିଥିବା ପ୍ରଥମ ପ୍ରାର୍ଥୀ ଥିଲେ ଲକ୍ଷ୍ମଣ ।
ପ୍ରମିଳା ଗିରି  (ଜନ୍ମ:୧ ଜାନୁଆରୀ ୧୯୫୭) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ପ୍ରମିଳା ୨୦୦୪ ମସିହାରେ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୦୪ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ଭାରତୀୟ ଜନତା ପାର୍ଟିର ପ୍ରତିନିଧି ଭାବରେ ବୈସିଙ୍ଗା ବିଧାନ ସଭା ନିର୍ବାଚନ ମଣ୍ଡଳୀରୁ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ପ୍ରମିଳା ଗିରି ୧୯୫୭ ମସିହାର ଜାନୁଆରୀ ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଥିଲା ସୁଦର୍ଶନ କୁଆଁର । ସେ କଳାରେ ସ୍ନାତକ କରିଥିଲେ । ପ୍ରମିଳା ରସିକ ଚନ୍ଦ୍ର ଗିରିଙ୍କୁ ବିବାହ କରିଥିଲେ । ଏହି ଦମ୍ପତ୍ତିଙ୍କର ଦୁଇଟି ପୁଅ ଅଛନ୍ତି । ପ୍ରମିଳାଙ୍କ ପତି ଭାରତୀୟ ସେନାର ଜଣେ ଅଧିକାରୀ ଥିଲେ । ସେ ସମାଜ ସେବା କରିବା ପାଇଁ ପସନ୍ଦ କରନ୍ତି । ପ୍ରମିଳା ଓଡ଼ିଆ, ଇଂରାଜୀ, ହିନ୍ଦୀ, ବଙ୍ଗଳା, ଆସାମୀ ଓ ଗୁଜରାଟି ଭାଷା ଜାଣିଛନ୍ତି । ରାଜନୈତିକ ଜୀବନ ପ୍ରମିଳା ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର ଜଣେ କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ୨୦୦୪ ମସିହାରେ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୦୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଭାରତୀୟ ଜନତା ପାର୍ଟିର ପ୍ରତିନିଧି ଭାବରେ ବୈସିଙ୍ଗା ବିଧାନ ସଭା ନିର୍ବାଚନ ମଣ୍ଡଳୀ ପାଇଁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ଭାରତୀୟ ଜନତା ପାର୍ଟି ଏବଂ ବିଜୁ ଜନତା ଦଳ ସହମତିରେ ନିର୍ବାଚନ ଲଢ଼ିଥିଲେ । ଏହି ବିଧାନ ସଭା ନିର୍ବାଚରେ ସେ ବିଜୟୀ ହୋଇ ସେ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୨୦୦୪ ମସିହାରୁ ୨୦୦୯ ମସିହାର ବିଧାନ ସଭାର କାର୍ଯ୍ୟକାଳ ଶେଷ ହେବାଯାଏଁ ସେ କାର୍ଯ୍ୟ କରିଥିଲେ । ଏହି ବିଧାନ ସଭାରେ ପ୍ରମିଳା ଗୃହ ଆଦାୟ କମିଟି, ଗୃହ ମହିଳା ଓ ଶିଶୁ ବିକାଶ କଲ୍ୟାଣ ବିଭାଗ, ଗୃହ ସଦସ୍ୟମାନଙ୍କର ସୁବିଧା ସୁଯୋଗ ପାଇଁ ଗଠିତ କମିଟି, ହସ୍ତକଳା ଓ ହସ୍ତତନ୍ତ ବିଭାଗ ପାଇଁ ଗଠିତ କାର୍ଯ୍ୟକାରୀ କମିଟି, ଓଡ଼ିଶାର ଉତ୍ପାଦ ଶୁଳ୍କ ବିଲ, ୨୦୦୫ ଆଦିରେ ସେ ଜଣେ ସଦସ୍ୟ ଭାବରେ ୨୦୦୪ ମସିହାରୁ ୨୦୦୮ ମସିହାଯାଏଁ ବିଭିନ୍ନ ସମୟରେ କାର୍ଯ୍ୟ କରିଥିଲେ । ୨୦୦୯ ମସିହାରେ ପ୍ରମିଳା ଗିରି ଭାରତୀୟ ଜନତା ପାର୍ଟି ଛାଡ଼ି ବିଜୁ ଜନତା ଦଳରେ ଯୋଗ ଦେଇଥିଲେ । ବିବାଦ ପ୍ରମିଳା ମିଥ୍ୟା ପ୍ରାମଣପତ୍ର ଦେଇ ସଂରକ୍ଷିତ ଆସନରୁ ନିର୍ବାଚନ ଲଢ଼ି ବିଜୟୀ ହୋଇଥିଲେ ବୋଲି ଅଭିଯୋଗ ହୋଇଥିଲା । ୨୦୦୮ ମସିହାରେ ତାଙ୍କ ବିଷୟରେ ଅଭିଯୋଗ ହୋଇଥିବାରୁ ସେ ୨୦୧୨ ଗିରଫ ହୋଇଥିଲେ । ଗିରଫ ହେଲାବେଳକୁ ପ୍ରମିଳା ମୟୂରଭଞ୍ଜ ଜିଲ୍ଲା ବିଜୁ ଜନତା ଦଳର କାର୍ଯ୍ୟକାରୀ ସଭାପତି ଭାବରେ କାର୍ଯ୍ୟ କରୁଥିଲେ । ତାଙ୍କୁ ଭାରତୀୟ ସମ୍ବିଧାନର ଧାରା ୪୬୭, ୪୬୮, ୪୭୧ ଏବଂ ୪୨୦ରେ ଗିରଫ ହୋଇଥିଲେ । ପ୍ରମିଳାଙ୍କ ବିରୋଧରେ ବେତନଟୀ ବ୍ଲକ କଂଗ୍ରେସ ସଭାପତି ପ୍ରବୋଧ କୁମାର ପଣ୍ଡା ଏହି ଅଭିଯୋଗ ଆଣିଥିଲେ । ପ୍ରମିଳା ଜନ୍ମରୁ ଗୋପାଳ ଥିଲେ, ମାତ୍ର ବିବାହ ପରେ ତାଙ୍କ ପତିଙ୍କ ଅନୁସାରେ ସେ ଆଦିବାସୀ ପ୍ରମାଣପତ୍ର ଦେଇ ନିର୍ବାଚନ ଲଢ଼ିଥିଲେ । ନ୍ୟାୟାଳୟର ବିଚାର ଅନୁସାରେ,  "ଜଣେ ବ୍ୟକ୍ତି ଜନ୍ମରୁ ଆଦିବାସୀ ହୋଇଥାଏ, ବିବାହ ପରେ ନୁହେଁ"  । ତେଣୁ ତାଙ୍କୁ ଗିରଫ କରାଯାଇଥିଲା ।
ଅଷ୍ଟ୍ରେଲିଆ ଏକ ମହାଦେଶ ଅଟେ । ଏହି ମହାଦେଶ ଅଷ୍ଟ୍ରେଲିଆ, ଟାସ୍‌ମାନିଆ, ନିଉ ଗିନି, ସେରାମ୍, ଟିମୋର୍ ଓ ଅନ୍ୟାନ୍ୟ ଛୋଟ ଛୋଟ ଦ୍ୱୀପ ସମୂହକୁ ନେଇ ଗଢ଼ା ।
ଅକ୍ଷୟ ମହାନ୍ତି  ଖୋକା ଭାଇ ନାମରେ ମଧ୍ୟ ଜଣା, ୧୨ ଅକ୍ଟୋବର ୧୯୩୬   ୧୭ ନଭେମ୍ବର ୨୦୦୨  କଟକଠାରେ ଜନ୍ମିତ ଜଣେ ଓଡ଼ିଆ ଗାୟକ, ସଙ୍ଗୀତଜ୍ଞ,, ଗାଳ୍ପିକ, ଔପନ୍ୟାସିକ ଓ ଭ୍ରମଣ କାହାଣୀ ଲେଖକ ଥିଲେ । ସେ ଓଡ଼ିଆ କଥାଚିତ୍ର, ପଲ୍ଲୀଗୀତ, ଭଜନମାନଙ୍କରେ କଣ୍ଠଦାନ କରିଛନ୍ତି, ତାଙ୍କୁ ଓଡ଼ିଆ ଆଧୁନିକ ଓ ସୁଗମ ସଙ୍ଗୀତର ଜନ୍ମଦାତା ବୋଲି କୁହାଯାଇଥାଏ । ଓଡ଼ିଶାର ଅନେକ ଲୋକକଥା ଓ ଗୀତକୁ ନେଇ ସେ ସଙ୍ଗୀତ ସଂଯୋଜନା କରିଛନ୍ତି । ଜୀବନୀ ଅକ୍ଷୟ ଆଗର କେନ୍ଦ୍ରାପଡ଼ା ଓ ଏବର କଟକ ଜିଲ୍ଲାର ବାଙ୍କିମୁଣ୍ଡେଇ ଗାଁରେ ବାପା ବିଚିତ୍ରାନନ୍ଦ ମହାନ୍ତି ଓ ମାଆ ସୁବର୍ଣ୍ଣ ମଞ୍ଜରି ଦେବୀଙ୍କଠାରୁ ଜନ୍ମଗ୍ରହଣ କରିଥିଲେ । ସେ ଷ୍ଟୁଆର୍ଟ ବିଜ୍ଞାନ ମହାବିଦ୍ୟାଳୟରୁ ଆଇ.ଏସ.ସି ଓ ରେଭେନ୍ସା ମହାବିଦ୍ୟାଳୟରୁ ବି.ଏ ପାସ କରିଥିଲେ । ମଧୁସୂଦନ ଆଇନ ମହାବିଦ୍ୟାଳୟରୁ, ସେ ଆଇନ ଶିକ୍ଷା ମଧ୍ୟ ଗ୍ରହଣ କରିଛନ୍ତି । କୌଣସି ପ୍ରକାରର ମାନକ ସଙ୍ଗୀତ ଶିକ୍ଷା ନେଇ ନଥିବା ଅକ୍ଷୟ, ମାତ୍ର ୨୨ ବର୍ଷ ବୟସରେ କଟକ ଆକାଶବାଣୀଠାରେ ସରକାରୀ ଚାକିରିରେ ଯୋଗ ଦେଇଥିଲେ, ହେଲେ ସାତ ବର୍ଷ ପରେ ଚାକିରି ଛାଡ଼ି ପୁରା ସମୟ ସଙ୍ଗୀତପାଇଁ ହିଁ ଦେଇଥିଲେ । ସେତେବେଳକୁ ସେ ଆକାଶବାଣୀ, କଟକର ଜଣେ ଗାୟକ ଭାବରେ କଳଗାଉଣା  (ଗ୍ରାମୋଫୋନ) ଜରିଆରେ କଣ୍ଠଦାନ କରୁଥିଲେ  ।ଅକ୍ଷୟ,୧୯୬୭ରେ ପ୍ରବିଣା ମହାନ୍ତିଙ୍କୁ ବିବାହ କରିଥିଲେ । ତାଙ୍କର ଦୁଇ ଜଣ ପୁଅ ଓ ଦୁଇ ଝିଅ ଅଛନ୍ତି । ତିନୋଟି କଥାଚିତ୍ରରେ ସେ ଅଭିନୟ କରିଛନ୍ତି ଓ ଯାଯାବର କଥାଚିତ୍ରରେ ସହନିର୍ଦ୍ଦେଶନା ଦେଇଛନ୍ତି । ସେ ୧୮ରୁ ଅଧିକ ବହି ଲେଖିଛନ୍ତି । ସଙ୍ଗୀତ ବଡ଼ ଭଉଣୀ ସୁଲକ୍ଷଣା ପଟ୍ଟନାୟକଙ୍କଠାରୁ ପ୍ରଭାବିତ ଅକ୍ଷୟ, ୧୯୪୮ ମସିହାରେ ଅକ୍ଷୟ ଆକାଶବାଣୀର ପ୍ରତିଷ୍ଠା ଦିବସରେ ଜଣେ ଶିଶୁଶିଳ୍ପୀ ଭାବରେ ଅଂଶଗ୍ରହଣ କରିଥିଲେ । ଏହା ତାଙ୍କର ସଂଗୀତ କ୍ଷେତ୍ରରେ ପ୍ରଥମ ପ୍ରବେଶ । ୧୯୫୫ ମସିହାରୁ ସେ ଜଣେ ସ୍ୱୀକୃତିପ୍ରାପ୍ତ ବେତାର ଶିଳ୍ପୀ । ୧୯୫୭ ମସିହାରେ ଦିଲ୍ଲୀରେ ଅନୁଷ୍ଠିତ ଯୁବଉତ୍ସବ ତାଙ୍କ ପରିଚାଳିତ ସମବେତ ସଙ୍ଗୀତ ପ୍ରଥମ ସ୍ଥାନ ଅଧିକାର କରିଥିଲା । ଅକ୍ଷୟଙ୍କର ପ୍ରଥମ ଚଳଚ୍ଚିତ୍ର ଗୀତ ଥିଲା ପଚାଶ ଦଶକରେ ମୁକ୍ତିଲାଭ କରିଥିବା ଗାଇଆଳ ଭାଇ ଧରିଛି ଶୁଣ । ୧୯୫୯ର ମା କଥାଚିତ୍ରର ଗୋରି ଗୋରି ଗୋରି ଥିଲା ତାଙ୍କର ପ୍ରଥମ ପ୍ରଚ୍ଛଦ ଗୀତ । ସେ ମୋଟ ୧୨୯ ଗୋଟି କଥାଚିତ୍ରରେ କଣ୍ଠଦାନ କରିଛନ୍ତି । ୧୯୬୫ରେ ନିର୍ଦ୍ଦେଶକ ନିତାଇ ପାଲିତଙ୍କ ମଲାଜହ୍ନ କଥାଚିତ୍ର ପାଇଁ ସେ ସଙ୍ଗୀତ ତିଆରି କରିଥିଲେ ।  "ରକତ ଟଳମଳ"  ଗୀତଟି ସେହି କଥାଚିତ୍ରର ଏକ ଜଣାଶୁଣା ଗୀତ । ସେ ୭୫ଟି ଓଡ଼ିଆ କଥାଚିତ୍ରରେ ସେ ତିଆରି କରିଛନ୍ତି ସଙ୍ଗୀତ ଓ ୯୨ଟି କଥାଚିତ୍ରରେ ଗୀତିକାର ସାଜିଛନ୍ତି । ଓଡ଼ିଆ ସଙ୍ଗୀତରେ ସେ ଆଣିଛନ୍ତି ଅନେକ ପରଖ, ନୂଆ ନୂଆ ଶବ୍ଦ ଭେଳିକି ଯାହା ସେ କାଳରେ ଆଧୁନିକ ଯନ୍ତ୍ରର ଅଭାବରେ ହୋଇପାରୁନଥିଲା । ତାଙ୍କ ପରଖର ଲମ୍ବା ଧାଡ଼ି ଲମ୍ବିଥିଲା ଓଡ଼ିଆ ପୁରାଣ ଆଉ ପୁରୁଣା ସାହିତ୍ୟ ଯାଏଁ,  "କାଞ୍ଚି ଅଭିଯାନ" ,  "ରାଣ୍ଡୀପୁଅ ଅନନ୍ତା"  ଆଉ  "କୋଣାର୍କ ଗାଥା"  ସେ ଭିତରୁ କିଛି । ଫକୀର ମୋହନ ସେନାପତିଙ୍କ  "ପେଟେଣ୍ଟ ମେଡିସିନ" କୁ ନେଇ ସେ ତିଆରି କରିଥିବା ନାଟକ ଆକାଶବାଣୀର ଶ୍ରେଷ୍ଠ ନାଟକ ପୁରସ୍କାର ଜିଣିଥିଲା । ସାଲବେଗଙ୍କ ରଚନା  'କେଣେ ଘେନି ଯାଉଛ ଜଗନ୍ନାଥଙ୍କୁ'  ଭିତରେ ସେ ଓଡ଼ିଆ ଭଜନରେ ନୂଆ ଧାରାଟିଏ ଆରମ୍ଭ କରିଥିଲେ ।  'ସାତ ଦରିଆପାରେ' ର ଦେଶ ପାଇଁ କଥା,  "ହେ ଫଗୁଣ ତୁମେ 'ର ଉଦାସୀ ମନ ଆଉ ' ରାଜାଝିଅ ସାଙ୍ଗେ "ର ହାଲକା ଫୁଲକା ଭାବ; ଦୁଃଖଭରା  'ରକତ ଟଳମଳ'  ଆଉ ଭାବୁକ  'ଚକୋରି ଝରାନା ଲୁହ'  - ଏଇ ସବୁ ଗୀତ ଭିତରେ ଅକ୍ଷୟ ନିଜ ପାଇଁ ଗୋଟିଏ ନିଆରା ପରିଚୟ ତିଆରିକରି ଯାଇଛନ୍ତି ଓଡ଼ିଆ ପ୍ରାଣରେ । କଥାଚିତ୍ର ୭୫ଟି କଥାଚିତ୍ରରେ ସେ ତିଆରି କରିଛନ୍ତି ଗୀତ ।
ଗାଜର ହାଲୁୱା ଏକ ଖାଦ୍ୟ ଯାହା ଗାଜର, ଚିନି, ରାବିଡ଼ି ଓ କ୍ଷୀରରୁ ତିଆରି କରାଯାଇଥାଏ । ଏହା ଉତ୍ତର ଭାରତରେ ପ୍ରତ୍ୟେକ ଘରେ ଶୀତଦିନ ମାନଙ୍କରେ ତିଆରି କରାଯାଇଥାଏ କାରଣ ଶୀତଦିନରେ ଗାଜର ବ‌ହୁତ ପରିମାଣରେ ମିଳିଥାଏ ଉପାଦାନ ଗାଜର ଚିନି ରାବିଡ଼ି କ୍ଷୀର କାଜୁ ବାଦାମ ତିଆରି ପ୍ରଣାଳୀ ପ୍ରଥମେ ଗାଜରକୁ କୋରା  (ଟିକିଟିକି କରି ଘସା ଯାଇଥାଏ) ଯାଏ ଯାହାକୁ କଦୁକସ କରିବା କୁହାଯାଏ  । ତାପରେ ତାକୁ ଗରମ କରାଯାଇଥାଏ । କ୍ଷୀରକୁ ଗରମ କରାଯାଏ । ଗାଜରକୁ ଗରମ ହୋଇ ନରମ ହୋଇଯାଏ ଏବଂ ସେଥିରୁ ସବୁ ପାଣି ଶୁଖିଯିବା ପରେ ସେଥିରେ କ୍ଷୀର ମିଶାଯାଇ ତାକୁ ଗରମ କରି କ୍ଷୀରକୁ ଶୁଖାଇଦିଆ ଯାଏ । ତାହା ପୁରା ସିଝି ଯିବାପରେ ସେଥିରେ ବାଦାମ, କାଜୁକୁ ଭାଙ୍ଗି ମିଶାଇ ଦିଆଯାଏ ତାପରେ ଶେଷରେ ସେଥିରେ ରାବିଡ଼ି ମିଶାଇ ଗରମ ଗରମ ଖିଆଯାଏ । ପ୍ରକାର ହାଲୁୱାର ବ‌ହୁତ ପ୍ରକାର ମିଳିଥାଏ । ସୂଜି ହାଲୁୱା, ଅଟା ହାଲୁୱା ଏବଂ ଚୋପା ଛଡ଼ା ମୁଗଜାଇ ହାଲ‌ୱା ଇତ୍ୟାଦି ।
ସରୋଜ ରାଜ ଚୌଧୁରୀ ଜଣେ ଭାରତୀୟ ପରିବେଶବିତ୍, ବନ୍ୟଜନ୍ତୁ ସଂରକ୍ଷଣବାଦୀ, ଲେଖକ ଏବଂ ଓଡ଼ିଶା ସରକାରଙ୍କ ଅଧୀନରେ ପ୍ରଥମ ଜଙ୍ଗଲ ସଂରକ୍ଷଣକାରୀ ଥିଲେ । ସେ ଓଡ଼ିଶାର ମୟୂରଭଞ୍ଜ ଜିଲ୍ଲାର ସିମଲିପାଲ ଜାତୀୟ ଉଦ୍ୟାନର ପ୍ରତିଷ୍ଠାତା-ନିର୍ଦ୍ଦେଶକ ମଧ୍ୟ ଥିଲେ । ଚୌଧୁରୀ ବ୍ୟାଘ୍ର ଗଣନା ପାଇଁ ନିୟୋଜିତ ପଦଚିହ୍ନ-କୌଶଳ ତଥା ଘରୋଇ ବାଘୁଣୀ ଖଇରୀ ସହ ବନ୍ଧୁତା ପାଇଁ ଜଣାଶୁଣା ଥିଲେ। ପଶୁଙ୍କ ସହ ତାଙ୍କର ଅନୁଭୂତି  "  ନାମକ ଏକ ପୁସ୍ତକରେ ଲିପିବଦ୍ଧ ହୋଇଛି ଯାହାକି ୧୯୭୭ ମସିହାରେ ପ୍ରକାଶିତ ହୋଇଥିଲା । ୧୯୮୩ ମସିହାରେ ଭାରତ ସରକାର ତାଙ୍କୁ ପଦ୍ମଶ୍ରୀଙ୍କ  (ଚତୁର୍ଥ ସର୍ବୋଚ୍ଚ ଭାରତୀୟ ନାଗରିକ ସମ୍ମାନ) ପ୍ରଦାନ କରିଥିଲେ  । ସଂକ୍ଷିପ୍ତ ଜୀବନୀ ଓଡ଼ିଶାରେ ଜନ୍ମିତ ସରୋଜ ରାଜ ଚୌଧୁରୀ ଓଡ଼ିଶା ସରକାରଙ୍କ ବନ ଅଧିକାରୀ ଭାବରେ ନିଜର ବୃତ୍ତି ଆରମ୍ଭ କରିଥିଲେ ଏବଂ ବନ୍ୟଜନ୍ତୁ ସଂରକ୍ଷଣ ଅଧିକାରୀ ଭାବରେ ପଦବୀରେ ଅବସ୍ଥାପିତ ହୋଇଥିଲେ । ପରେ, ତାଙ୍କୁ ବନ ଅନୁସନ୍ଧାନ ପ୍ରତିଷ୍ଠାନର , ଯାହାକି ୧୮୭୮ ମସିହାରେ ଜର୍ମାନ ଫରେଷ୍ଟର ଡିଟ୍ରିଚ ବ୍ରାଣ୍ଡିସଙ୍କଦ୍ୱାରା ପ୍ରତିଷ୍ଠିତ, ମୁଖ୍ୟ ଭାବରେ ନିଯୁକ୍ତି ଦିଆଯାଇଥିଲା । ୧୯୭୨ରେ ଯେତେବେଳେ ଶିମିଳିପାଳ ଜାତୀୟ ଉଦ୍ୟାନ ପ୍ରତିଷ୍ଠା ହେଲା, ଚୌଧୁରୀଙ୍କୁ ଏହାର ପ୍ରତିଷ୍ଠାତା କ୍ଷେତ୍ର ନିର୍ଦ୍ଦେଶକ ତଥା ବାରିପଦାସ୍ଥିତ ମୁଖ୍ୟାଳୟ ସହିତ ପ୍ରୋଜେକ୍ଟ ଟାଇଗରର ମୁଖ୍ୟ ଭାବରେ ନିଯୁକ୍ତ କରାଯାଇଥିଲା । ୧୯୭୪ ମସିହା ଚୌଧୁରୀଙ୍କ ଜୀବନରେ ଏକ ଗୁରୁତ୍ୱପୂର୍ଣ୍ଣ ବର୍ଷ ଥିଲା । ସେହି ସମୟରେ ଖରିଆ ଆଦିବାସୀମାନେ ଖଇରୀ ନଦୀ ନିକଟରେ ମିଳିଥିବା ଏକ ମାଇ ବାଘ ଛୁଆ ଧରି ତାଙ୍କ ନିକଟକୁ ଆଣିଥିଲେ  ସେ ବାଘ ଛୁଆଟିକୁ ଅତ୍ୟନ୍ତ ଯତ୍ନର ସହ ରଖିବା ସହ ଜଶିପୁରରେ ଥିବା ନିଜ ସରକାରୀ ଗୃହକୁ ଏପରି ରୂପାନ୍ତରିତ କଲେ ଯେପରିକି ତାହା ଖଇରୀର ରହିବା ପାଇଁ କୌଣସି ଅସୁବିଧା ହେବନାହିଁ  ସେ ପାଇଥିବା ନଦୀର ନାମ ଅନୁସାରେ ନାମ ଦିଆଯାଇଥିବା ଖଇରୀ ନାମକ ଏହି ବାଘ ଛୁଆ ପୂର୍ଣ୍ଣ ବୟସ୍କ ହୋଇଯିବା ପରେ ମଧ୍ୟ ମଧ୍ୟ ଅନେକ ବର୍ଷ ପର୍ଯ୍ୟନ୍ତ ଚୌଧୁରୀଙ୍କ ପାଖରେ ରହିଲା । ସେ ତାଙ୍କ ବାସଭବନରେ ଅନ୍ୟ ଅନେକ ବନ୍ୟଜନ୍ତୁଙ୍କୁ ମଧ୍ୟ ପାଳୁଥିଲେ ଯେପରିକି ଏକ କୁମ୍ଭୀର, ଜୁମ୍ବୁ ନାମକ ଏକ ଭାଲୁ ଛୁଆ, ବାଇନା ନାମକ ଏକ ଅନ୍ଧ ହାଇନା ଏବଂ ଏକ ଜଙ୍ଗଲୀ ନେଉଳ, ସମସ୍ତେ ତାଙ୍କ ପ୍ରାଙ୍ଗଣରେ ମୁକ୍ତ ଭାବରେ ବୁଲୁଥିଲେ । ୧୯୮୧ ମସିହାରେ ରାବିସ୍‌ରେ ପୀଡ଼ିତ ଖଇରୀ ମରିଯିବା ପରେ ମର୍ମାହତ ଚୌଧୁରୀ ସେହି ବର୍ଷ ମୃତ୍ୟୁ ବରଣ କରିଥିଲେ । ଭାରତ ସରକାର ୧୯୮୩ ମସିହାରେ ତାଙ୍କୁ ପଦ୍ମଶ୍ରୀ ସମାନରେ ସମାନିତ କରିଛନ୍ତି ।
ବୁଧନ ମୁର୍ମୁ ଜଣେ ଓଡ଼ିଆ ରାଜନୀତିଜ୍ଞ । ବୁଧନ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୧୯ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ରାଜନୈତିକ ଜୀବନ ରାମ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରୁଛନ୍ତି ।
ମନସ୍କ ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଭବାନୀ ପ୍ରସାଦ ମାଝୀ । ଲିଙ୍ଗରାଜ ନାଥ ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ଏବଂ ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ମାନସ ସାହୁ । ସଙ୍ଗୀତକାର କିସଲୟ ରାୟ ଏହି କଥାଚିତ୍ରଟିରେ ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅଶ୍ୱିନୀ ରାୟ ମହାପାତ୍ର ଓ ମଧୁମିତା ବାରିକ । ଚୌଧୁରୀ ବିକାଶ ଦାସ, ଅମୃତାଂଶୁ ବିଷୋୟୀ, ଦେବଦତ୍ତ ନନ୍ଦ, ରାଜେଶ୍ୱର ପାତ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୩ ମସିହାର ମାର୍ଚ୍ଚ ୨୪ ତାରିଖରେ ପ୍ରେକ୍ଷାଳୟରେ ମୁକ୍ତିଲାଭ କରିଥିଲା । ଅଭିନୟ ଅଶ୍ୱିନୀ ରାୟ ମହାପାତ୍ର - ତାନିସ ମଧୁମିତା ବାରିକ - ଶାଲିନୀ ଚୌଧୁରୀ ବିକାଶ ଦାସ - ପାଗଳ ବାବା ଭାବାନୀ ପ୍ରସାଦ - ରଘୁ ଦେବଦତ୍ତ ନନ୍ଦ - ପିଟର ରାଜେଶ୍ୱର ପାତ୍ର - କାନ୍ତବାବୁ ମିନତି ପଟ୍ଟନାୟ - ପାଗିଳୀ ଅମୃତାଂଶୁ ବିଷୋୟୀ  (ଶିଶୁ କଳାକାର) କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲ କିସଲୟ ରାୟ  ।
ଅମ୍ବେଜୋଗାଇ ଏକ ଭାରତୀୟ ପୌରପାଳିକା ଅଟେ । ଏହା ମହାରାଷ୍ଟ୍ରର ବିଦ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଅମ୍ବେଜୋଗାଇ ସହରର ମୋଟ ଜନସଂଖ୍ୟା ୬୯୨୭୭ ଅଟେ । ସେଥି ମଧ୍ୟରୁ ୫୨.୪୫% ଜଣ ପରୁଷ ହୋଇଥିବା ବେଳେ ୪୭.୫୫% ଜଣ ନାରୀ ଅଟନ୍ତି । ଅମ୍ବେଜୋଗାଇର ସାକ୍ଷରତା ହାର ୭୦.୬୦% ଅଟେ । ଏହା ଜାତୀୟ ହାରଠାରୁ ୫.୭୬% ପ୍ରତିଶତ କମ ଅଟେ । ସେଥିରୁ ୪୦.୭୮% ପ୍ରତିଶତ ପୁରୁଷ ଓ ୨୯.୮୨% ନାରୀ ଅଟନ୍ତି । ୧୩.୩୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ମରାଠୀ ଅମ୍ବେଜୋଗାଇର ସରକାରୀ ଭାଷା ଅଟେ ।
ସାରଦା ମୁଖାର୍ଜୀ  (ଜନ୍ମ ୨୪ ଫେବୃଆରୀ ୧୯୧୯ , ମୁମ୍ବାଇ ) ଜଣେ ମହିଳା ରାଜନୀତିଜ୍ଞ ଥିଲେ ଓ ସେ ମହାରାଷ୍ଟ୍ରରେ ଜନ୍ମ ଗ୍ରହଣ କରିଥିଲେ  । ତାଙ୍କର ବିବାହ ପୂର୍ବ ନାମ ସାରଦା ପଣ୍ଡିତ ଥିଲା ଓ ସେ ଗୁଜରାଟ ଓ ଆନ୍ଧ୍ରପ୍ରଦେଶର ରାଜ୍ୟପାଳ ଭାବରେ 1987 ମସିହାରୁ 1983 ମସିହା ଯାଏ ରହିଥିଲେ । ସେ ଏୟାର ଚିଫ ମାର୍ଶଲ ସୁବ୍ରତ ମୁଖାର୍ଜୀଙ୍କୁ ୧୯୩୭ ବିବାହ କରିଥିଲେ । ତାଙ୍କର ଜଣେ ପୁତ୍ର ଅଛନ୍ତି । ସାରଦା ମହାରାଷ୍ଟ୍ରର ରତ୍ନଗିରି ଲୋକ ସଭା ମଣ୍ଡଳୀରୁ ତୃତୀୟ ଓ ଚତୁର୍ଥ ଲୋକ ସଭାକୁ ନିର୍ବାଚିତ ହେଇଥିଲେ ।
ଅର୍ଦ୍ଧାଙ୍ଗିନୀ, ୨୦୨୧ ମସିହାରେ ଦୂରଦର୍ଶିନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଦେବାଶିଷ ପାତ୍ର । ରଜନୀ ରଞ୍ଜନ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ବବି ଇସଲାମ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ଗୁଡ୍‌ଲି ରଥ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଦେବାଶିଷ ପାତ୍ର, ମୋନାଲିସା ପାତ୍ର ଓ ଲିପ୍ସା ମିଶ୍ର । ପ୍ରଦ୍ୟୁମ୍ନ ଲେଙ୍କା, ସୁରେଶ ବଳ, ଅମ୍ରିତା ଶୁକ୍ଳା, ଆକାଶ, ଆୟୁଷ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୧ ମସିହାର ଡିସେମ୍ବର ୧୯ ତାରିଖରେ ଜୀ ସାର୍ଥକରେ ମୁକ୍ତିଲାଭ କରିଥିଲା । ଅଭିନୟ ଦେବାଶିଷ ପାତ୍ର ମୋନାଲିସା ପାତ୍ର ଲିପ୍ସା ମିଶ୍ର କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଗୁଡ୍‌ଲି ରଥ । ଗୀତିକାର ସୂର୍ଯ୍ୟ ମହାପାତ୍ର ଏହି କଥାଚିତ୍ରଟିର ଗୀତ ରଚନା କରିଥିଲେ । ଇରା ମହାନ୍ତି, ହ୍ୟୁମାନ ସାଗର, ଲିପ୍ସା ମହାପାତ୍ର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ନିତାଇ ପାଲିତ  ( ୮ମାର୍ଚ ୧୯୨୩ - ୨୬ଜୁଲାଇ ୧୯୯୦) ଓଡ଼ିଆ କଥାଚିତ୍ର ଜଗତର ଜଣେ ପ୍ରଖ୍ୟାତ ପ୍ରଯୋଜକ, ନିର୍ଦ୍ଦେଶକ ତଥା କାହାଣୀକାର  । ପ୍ରାରମ୍ଭିକ ଜୀବନ ୮ମାର୍ଚ ୧୯୨୩ ମସିହାରେ ସେ କଟକରେ ସେ ପିତା ନଗେନ୍ଦ୍ରନାଥ ଓ ମାତା ସରୋଜିନି ଦେବିଙ୍କଠାରୁ ଜନ୍ମ ଗ୍ରହଣ କରିଥିଲେ । କଟକର ରେଭେନ୍ସା କଲିଜିଏଟ ସ୍କୁଲ ସେ ଶିକ୍ଷାଗ୍ରହଣ କରିଥିଲେ । ପିଲାଦିନରୁ ସେ ଡ୍ରାମା ଓ ସଂଗୀତ ପ୍ରତି ଆକ୍ରୁଷ୍ଟ ଥିଲେ ଓ କାଳକ୍ରମେ ରଙ୍ଗମଞ୍ଚରେ ଯୋଗଦାନ କରିଥିଲେ । କ୍ରମେ ସେ ଚଳଚ୍ଚିତ୍ର ନିର୍ମାଣ ପ୍ରତି ଆକ୍ରୁଷ୍ଟ ହେଲେ ଏବଂ ଚଳଚ୍ଚିତ୍ର ନିର୍ମାଣ କଳାକୁ ଆୟତ୍ତ କରିଥିଲେ । ଚଳଚ୍ଚିତ୍ର ଜୀବନ ୧୯୫୪ ମସିହାରେ ସେ ନାଟ୍ୟକାର ମନୋରଞ୍ଜନ ଦାସଙ୍କ ସହ ମିଶି କେଦାର ଗୌରୀ କଥାଚିତ୍ର ନିର୍ମାଣ କରିଥିଲେ । ୧୯୫୫ ମସିହାରେ ସେ ସ୍ୱତନ୍ତ୍ର ଭାବରେ ଭାଇ ଭାଇ କଥାଚିତ୍ର ନିର୍ମାଣ କରିଥିଲେ । ଏହି କଥାଚିତ୍ରର ଅଦ୍ଭୁତ ସଫଳତା ପରେ ସେ ରଙ୍ଗମଞ୍ଚ ଛାଡି ସମ୍ପୂର୍ଣ୍ଣ ଭାବରେ କଥାଚିତ୍ର ନିର୍ମାଣରେ ମନୋଯୋଗ କରିଥିଲେ ।  "କ୍ରୀଏଟିବ ମୁଭିଜ୍ ପ୍ରଡକ୍ସନସ"  ନାମରେ ଏକ ପ୍ରଯୋଜନା ସଂସ୍ଥା ଗଠନ କରି ସେ କଥାଚିତ୍ର ନିର୍ମାଣ କରୁଥିଲେ । ସମ୍ମାନ ରାଷ୍ଟ୍ରପତି ପୁରସ୍କାର - ଶ୍ରେଷ୍ଠ ନିର୍ଦ୍ଦେଶକ ୧୯୬୫ ମସିହା  (ମଲାଜହ୍ନ) ରୌପ୍ୟ କମଳ ପୁରସ୍କାର - ଶ୍ରେଷ୍ଠ ନିର୍ଦ୍ଦେଶକ ୧୯୬୫ ମସିହା  (ମଲାଜହ୍ନ) ଓଡ଼ିଶା ରାଜ୍ୟ କଥାଚିତ୍ର ପୁରସ୍କାର ରାଜ୍ୟ ଚଳଚ୍ଚିତ୍ର ପୁରସ୍କାର - ଶ୍ରେଷ୍ଠ ନିର୍ଦ୍ଦେଶକ ୧୯୭୨,୧୯୭୫,୧୯୭୭,୧୯୮୨ ଓଡ଼ିଶା ସଂଗୀତ ନାଟକ ଏକାଡେମି - ୧୯୮୨ ଜୟଦେବ ସମ୍ମାନ - ୧୯୮୨ ବ୍ୟକ୍ତିଗତ ଜୀବନ ସେ କେଦାର ଗୌରୀ କଥାଚିତ୍ରର ଅଭିନେତ୍ରୀ ବୀଣା କୁମାରୀଙ୍କୁ ବିବାହ କରିଥିଲେ  । ସେ ଜଣେ ସମ୍ପୁର୍ଣ୍ଣ ପାରିବାରିକ ବ୍ୟକ୍ତି ଥିଲେ ଏବଂ ପତ୍ନୀ ଓ ଛଅ ଝିଅମାନଙ୍କ ସହ ସମୟ ଅତିବାହିତ କରିବାକୁ ପସନ୍ଦ କରୁଥିଲେ । ଚଳଚ୍ଚିତ୍ର ବ୍ୟତିତ, ସେ ପଢ଼ିବା, କବିତା ଲେଖିବା, ଚିତ୍ରାଙ୍କନ ଓ ତବଲା ବାଦନରେ ରୁଚି ରଖିଥିଲେ । ନିଜ ଶେଷ ନିଶ୍ୱାସ ପର୍ଯ୍ୟନ୍ତ ସେ କର୍ମଚଞ୍ଚଳ ଥିଲେ । ୨୬ ଜୁଲାଇ ୧୯୯୦ ମସିହାରେ ନିଜ ଶେଷ ଚଳଚ୍ଚିତ୍ର  "କିଛି ଆଶା କିଛି ସ୍ୱପ୍ନ"  ତିଆରି କରିବା ଅବସ୍ଥାରେ ହୃଦଘାତରେ ତାଙ୍କର ଦେହାନ୍ତ ହୋଇଥିଲା । ତାଙ୍କୁ ସମ୍ମାନ ଜଣାଇ ସମ୍ମାନରେ ପ୍ରତି ବର୍ଷ ଓଡ଼ିଆ ସିନେମାରେ ଉଲ୍ଲେଖନିୟ ପ୍ରଦର୍ଶନ ପାଇଁ  "ନିତାଇ ପାଲିତ ସମ୍ମାନ"  ପୁରସ୍କାର ଦିଆ ଯାଉଛି ।
ମଥୁରା ଦୁଷ୍କର୍ମ ମାମଲା ହେଉଛି ୨୬ ମାର୍ଚ୍ଚ ୧୯୭୨ରେ ସଂଘଟିତ ଏକ ଦୁଷ୍କର୍ମ ମାମଲା ଯେଉଁଥିରେ ମଥୁରା ନମ୍ନୀ ଏକ ଆଦିବାସୀ ନାବାଳିକା ପୋଲିସ ହାଜତରେ ଧର୍ଷଣର ଶୀକାର ହୋଇଥିଲା । ଅଭିଯୋଗ ଅନୁସାରେ ମହାରାଷ୍ଟ୍ରର ଦେଶାଇଗଞ୍ଜ ଥାନାର ଦୁଇଜଣ ପୋଲିସ ଅଧିକାରୀ ଉକ୍ତ ନାବାଳିକାକୁ ଧର୍ଷଣ କରିଥିଲେ । ତେବେ ଉଚ୍ଚତମ ନ୍ୟାୟାଳୟ ଉକ୍ତ ମାମଲାର ଅଭିଯୁକ୍ତଙ୍କୁ ନିର୍ଦ୍ଦୋଷରେ ଖଲାସ କରିଦେବା ପରେ ଏହି ରାୟ ବିରୁଦ୍ଧରେ ଦେଶ ବ୍ୟାପି ବିରୋଧ ପ୍ରକାଶ ପାଇବାକୁ ଲାଗିଲା । ଫଳରେ ସରକାର ଫୌଜଦାରୀ ଆଇନ ସଂଶୋଧନ ୧୯୮୩ ଅଧିନିୟମ କାର୍ଯ୍ୟକାରୀ କରିବା ସହ ଯୌନ ବ୍ୟଭିଚାର ମାମଲା ସଂପର୍କିତ ଅନେକ ଆଇନରେ ପରିବର୍ତ୍ତନ ଆଣିବାକୁ ବାଧ୍ୟ ହୋଇଥିଲେ । ଘଟଣାର ପୃଷ୍ଠଭୂମି ମଥୁରା ଏକ ଅନାଥ ଆଦିବାସୀ ନାବାଳିକା ଯିଏକି ତାର ଦୁଇ ଭାଇଙ୍କ ମଧ୍ୟରୁ ଜଣଙ୍କ ସହ ବାସ କରୁଥିଲା । ମାମଲା ସମ୍ପର୍କିତ ଘଟଣା ବେଳକୁ ମଥୁରାର ବୟସ ଥିଲା ପ୍ରାୟ ୧୪ରୁ ୧୬ ବର୍ଷ ମଧ୍ୟରେ । ମଥୁରା କିଛି ଦିନ ପାଇଁ ନୁଶୀ ନାମ୍ନୀ ଏକ ମହିଳାଙ୍କ ଘରେ ଘରୋଇ ସହାୟୀକା ଭାବେ କାମ କରୁଥିଲା । ନୁଶୀର ଭଣଜା ଅଶୋକ ସହ ତାର ଦେଖା ହୁଏ । ଅଶୋକ ମଥୁରାକୁ ବିବାହ କରିବାକୁ ଚାହୁଁଥିଲା । ତେବେ ମଥୁରାର ଭାଇ ଏହି ପ୍ରସ୍ତାବରେ ରାଜି ନ ଥିଲା । ସେ ନିକଟସ୍ଥ ପୋଲିସ ଥାନାରେ ଅଶୋକ ଏବଂ ତାଙ୍କ ପରିବାରର ଲୋକଙ୍କ ବିରୁଦ୍ଧରେ ମଥୁରାର ଅପହରଣ ନେଇ ଏକ ମାମଲା ଦାଖଲ କଲା । ମାମଲା ଆଧାରରେ ପୋଲିସ ମଥୁରା, ମଥୁରାର ଭାଇ, ଅଶୋକ ତଥା ତାଙ୍କ ପରିବାରର ଲୋକଙ୍କୁ ଥାନାକୁ ଡକାଇଆଣିଲେ । ପ୍ରାଥମିକ ଅନୁସନ୍ଧାନ ପରେ ସମସ୍ତଙ୍କୁ ସିନା ଛାଡି ଦିଆଗଲା ହେଲେ ମଥୁରାକୁ ଅପେକ୍ଷା କରିବାକୁ କୁହାଗଲା । ଏହି ଅବସରରେ ଥାନାର ଦୁଇଜଣ ପୋଲିସ ଗଣପତ ଓ ତୁକାରାମ ମଥୁରାସହ ଦୁଷ୍କର୍ମ କରିବା ଅଭିଯୋଗ ହେଲା । ଏହା ଜାଣିବା ପରେ ମଥୁରାର ବନ୍ଧୁ ପରିଜନ ତଥା ସାଧାରନ ଲୋକ ପୋଲିସ ଥାନା ସମ୍ମୁଖରେ ବିରୋଧ ପ୍ରଦର୍ଶନ କରିବା ସହ ଦୋଷୀକୁ ଦଣ୍ଡ ଦେବାକୁ ଦାବି କଲେ । ପ୍ରବଳ ଚାପର ସମ୍ମୁଖୀନ ହୋଇ ଦୁଇ ଅଭିଯୁକ୍ତ ପଞ୍ଚନାମା ଦାଖଲ କରିବା ପାଇଁ ସହମତ ହେଲେ । ମାମଲା ମାମଲାର ଶୁଣାଣୀ ଦୌରା ଜଜ୍‌ଙ୍କ ଅଦାଲତରେ ଆରମ୍ଭ ହେଲା । ଦୌରା ଜଜ୍‌ ଏହି ମାମଲାରେ ଅଭିଯୁକ୍ତ ସପକ୍ଷରେ ରାୟ ଦେଇ କହିଲେ ଯେ ପୀଡ଼ିତା ଯୌନ ସଂଭୋଗ ସହ ଅଭ୍ୟସ୍ତ ଥିଲା ଓ ଘଟଣା ଦିନ ତାର ସହମତିରେ ଦୁଷ୍କର୍ମ ହୋଇଥିଲା । ଏହି ରାୟ ବିରୁଦ୍ଧରେ ଉଚ୍ଚନ୍ୟାୟାଲୟରେ ଅପିଲ ହେବାପରେ ମୁମ୍ବାଇ ଉଚ୍ଚନ୍ୟାୟାଳୟର ନାଗପୁର ଖଣ୍ଡପୀଠ ଆରୋପୀକୁ ଦୁଇଟି ଅପରାଧରେ ଦୋଷୀ ଭାବେ ସଜା ଏକ ବର୍ଷ ଏବଂ ପାଞ୍ଚ ବର୍ଷର ସଜା ଶୂଣାଇଲେ । ତେବେ ଉଚ୍ଚତମ ନ୍ୟାୟାଳୟ ଏହି ରାୟର ଅପିଲରେ ଅଭିଯୁକ୍ତଙ୍କୁ ଦୋଷମୁକ୍ତ କରି ଖଲାସ କରିଦେଲେ । ରାୟର ସାମାଜିକ ତଥା ନ୍ୟାୟୀକ ପ୍ରଭାବ ଉଚ୍ଚତମ ନ୍ୟାୟାଳୟର ଏହି ରାୟ ବିରୁଦ୍ଧରେ ପ୍ରବଳ ଜନ ଅସନ୍ତୋଷ ପ୍ରକାଶ ପାଇଲା । ରାୟର କିଛି ଦିନ ପରେ ଅର୍ଥାତ ୧୯୭୯ ସେପ୍ଟେମ୍ବରରେ ଆଇନ ଶାସ୍ତ୍ରର ପ୍ରଫେସର ଉପେନ୍ଦ୍ର ବାକ୍ସୀ, ରଘୁନାଥ କେଲେକର, ଦିଲ୍ଲୀ ବିଶ୍ୱ ବିଦ୍ୟାଳୟର ଲୋତିକା ସରକାର ଏବଂ ପୁନେର ବସୁଧା ଧାଗମ୍ଭାର ଉଚ୍ଚତମ ନ୍ୟାୟାଲୟଙ୍କୁ ଏକ ଖୋଲା ପତ୍ର ଲେଖି ରାୟରେ ସହମତିର ନ୍ୟାୟୀକ ବିଶ୍ଳେଷଣକୁ ଭ୍ରମାତ୍ମକ କହି ଏହି ରାୟର ସମାଲୋଚନା କରିବାକୁ ପଛେଇ ନ ଥିଲେ । ଏହି ଅବସରରେ ଲୋକେ ସଂଗଠିତ ଭାବେ ବିଭିନ୍ନ ସଂଗଠନ ଜରିଆରେ ଯଥା   ଏହାର ବିରୋଧ କରିବା ସହିତ ନ୍ୟାୟୀକ ପ୍ରକ୍ରୀୟାରେ ସୁଧାର ଆଣିବାକୁ ଦାବୀ କଲେ । ଆନ୍ତର୍ଜାତିକ ମହିଳା ଦିବସ ଅବସରରେ ଦେଶର ବିଭିନ୍ନ ସହରରେ ଯଥା ଦିଲ୍ଲୀ, ମୁମ୍ବାଇ, ହାଇଦ୍ରାବାଦ ଓ ନାଗପୁରରେ ମହିଳା ସଂଗଠନଗୁଡ଼ିକ ପ୍ରଦର୍ଶନ ପୂର୍ବକ ଏହି ରାୟର ବିରୋଧ କଲେ । ପ୍ରବଳ ଚାପର ସମ୍ମୁଖୀନ ହୋଇ ଭାରତ ସରକାର ଫୌଜଦାରୀ ଆଇନ ତଥା ସାକ୍ଷ୍ୟ ଅଧିନିୟମରେ ସଂଶୋଧନ ଆଣିବାକୁ ବାଧ୍ୟ ହେଲେ । ଫୌଜଦାରୀ ଆଇନ ସଂଶୋଧନ ଅଧିନିୟମ ୧୯୮୩ କାର୍ଯ୍ୟକାରୀ ହେବା ସହ ସାକ୍ଷ୍ୟ ଅଧିନିୟମରେ ଧାରା ୧୧୪ (କ) ସଂଶୋଧନ ହେଲା  । ଏତଦ୍ ବ୍ୟତୀତ ଧର୍ଷଣ ସମ୍ବନ୍ଧୀୟ ଦଣ୍ଡବିଧି ଧାରାରେ ୩୬୭ (କ), ୩୭୬ (ଖ), ୩୭୬ (ଗ) ତଥା ୩୭୬ (ଘ) ସଂଶୋଧନ କରାଯାଇ ପୋଲିସ ହାଜତରେ ହେଉଥିବା ଦୁଷ୍କର୍ମ ପାଇଁ ଦଣ୍ଡର ବ୍ୟବସ୍ଥା ରହିଲା  ।
ଗ୍ରେଗୋରୀ ପାଞ୍ଜି ଅନୁସାରେ ୧୫ ମଇ ବର୍ଷର ୧୩୫ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୧୩୬ତମ  । ବର୍ଷ ଶେଷ ହେବା ପାଇଁ ଆଉ ୨୩୦ ଦିନ ବାକି ଅଛି ।
ଟ୍ରାଇକ୍ୱେଟ୍ରାଲ ଅସ୍ଥିଭଗ୍ନ, କଚଟିରେ ଥିବା ଟ୍ରାଇକ୍ୱେଟ୍ରାଲ ହାଡ଼ ଭାଙ୍ଗିଗଲେ ଏହି ନାମ ଦିଆଯାଏ । ଏହା ଭାଙ୍ଗିଗଲେ କଚଟିରେ ଫୁଲା ଓ ଯନ୍ତ୍ରଣା ହୁଏ । ହାତଗୋଡକୁ ଆଗକୁ କିମ୍ବା ପଛକୁ ବଙ୍କା କଲେ ଅଧିକ ଯନ୍ତ୍ରଣା ହୁଏ । ଏହା ସ‌ହିତ ପେରିଲୁନେଟ ଡିସଲୋକେସନ ହୋଇପାରେ । ଏହାର ଜଟିଳତାରେ କଚଟି କଠିନ କିମ୍ବା ଅସ୍ଥିର ହୋଇପାରେ । ଏହା ସାଧାରଣତଃ ହାତ ଉପରେ ପଡ଼ିବା କିମ୍ବା ସଂଲଗ୍ନ ଲିଗାମେଣ୍ଟ ଟାଣି ହେଲେ ଏହିପରି ଘଟିଥାଏ । ଅନ୍ୟ କାରଣ ମଧ୍ୟରେ ସିଧାସଳଖ କଚଟି ଉପରେ ଆଘାତ ହେଲେ ଏହା ହୋଇପାରେ । ରୋଗ ନିର୍ଣ୍ଣୟ ସାଧାରଣତଃଏକ୍ସ-ରେ ଉପରେ ଆଧାରିତ, ଯଦିଓ ସିଟି ସ୍କାନିଂ ମଧ୍ୟ ଉପଯୋଗୀ ହୋଇପାରେ । ପ୍ରକାରଗୁଡିକ ମଧ୍ୟରେ ଡର୍ସାଲ କର୍ଟିକାଲ  (ଅଧିକାଂଶ ସାଧାରଣ), ଅସ୍ଥି ଶରୀର ଏବଂ ପାମାର ହୋଇପାରେ  । ଏହାର ଚିକିତ୍ସାରେ ସାଧାରଣତଃ ୪ରୁ ୬ ସପ୍ତାହ ପର୍ଯ୍ୟନ୍ତ ପ୍ଲାସ୍ଟର କାଷ୍ଟିଂ ଦିଆଯାଏ । ଯଦି ହାଡ଼ଗୁଡ଼ିକ ଦୁଇରୁ ଅଧିକ ଖଣ୍ଡରେ ପରିଣତ ହୋଇଥାଏ ତେବେ ଅସ୍ତ୍ରୋପଚାର ଆବଶ୍ୟକ ହୋଇପାରେ । ସାଧାରଣତଃ ଡର୍ସାଲ କର୍ଟିକାଲ୍ ଭଙ୍ଗା ଥିଲେ ଫଳାଫଳ ଭଲ ହୁଏ କିନ୍ତୁ ପାମାର କର୍ଟିକାଲ୍ ଭଙ୍ଗା ଥିଲେ ଫଳାଫଳ ମିଶ୍ରିତ ହୋଇପାରେ । କଚଟିର ଭଙ୍ଗା ମଧ୍ୟରେ ଟ୍ରାଇକ୍ୱେଟ୍ରାଲ ଭଙ୍ଗା ୧୫% ହୋଇଥାଏ ଏବଂ ସ୍କାଫଏଡ ବା ଲୁନେଟ ଭଙ୍ଗା ପରେ ଦ୍ୱିତୀୟ କିମ୍ବା ତୃତୀୟ ସଂଖ୍ୟକ ହୋଇଯାଏ । ପ୍ରଥମେ ୧୯୩୩ ମସିହାରେ ଥମ୍ପସନ ସେମାନଙ୍କର ବର୍ଣ୍ଣନା କରିଥିଲେ ।
ଆକ୍ରୋତିରି ଓ ଢେକେଲିଆ ବ୍ରିଟିଶ ଓଭରସିଜ ସୀମା ଅନ୍ତର୍ଗତ ଏକ ରାଷ୍ଟ୍ର । ଏହା ସ୍ୱାଧୀନ ନୁହେଁ ।
ହେପାଟାଇଟିସ  (ଇଂରାଜୀରେ ) ଏକ ରୋଗ ଗୋଷ୍ଠୀ ଯେଉଁଥିରେ ଯକୃତର ପ୍ରଦାହ   ହୁଏ  । କେତେକ ଲୋକଙ୍କର କୌଣସି ଲକ୍ଷଣ ନ ଥାଏ ଓ ଅନ୍ୟ ପକ୍ଷରେ ଅନ୍ୟମାନଙ୍କର କାମଳ, ଆନୋରେକ୍ସିଆ ବା ଅରୁଚି  , ବାନ୍ତି, ଥକ୍କା ଲାଗିବା  , ପେଟ ଯନ୍ତ୍ରଣା   ବା ତରଳ ଝାଡ଼ା ହୁଏ । ହେପାଟାଇଟିସ ଏକ ସାମୟିକ ରୋଗ ବା ଦୀର୍ଘକାଳୀନ କ୍ରନିକ ରୋଗ   ହୋଇପାରେ । ଆକ୍ୟୁଟ ହେପାଟାଇଟିସ ସ୍ୱତଃ ଉପଶମ ହୋଇପାରେ, ଏହା ପ୍ରଗତିଶୀଳ ହୋଇ କ୍ରନିକ ହେପାଟାଇଟିସ ହୋଇପାରେ ବା କ୍ୱଚିତ ଆକ୍ୟୁଟ ଯକୃତ ଫେଲ   ହୋଇପାରେ । କ୍ରନିକ ହେପାଟାଇଟିସ ସମୟକ୍ରମେ ପ୍ରଗତି କରି ସିରୋସିସ୍, ଯକୃତ ଫେଲ   ବା ଯକୃତ କର୍କଟ ରୋଗରେ ପରିବର୍ତ୍ତିତ ହୋଇପାରେ । ପୃଥିବୀବ୍ୟାପି ଭୁତାଣୁ ହେପାଟାଇଟିସ   ସବୁଠାରୁ ଅଧିକ ସଂଖ୍ୟକ କାରଣ ରୂପେ ବିବେଚିତ ହୋଇଚି । ଅନ୍ୟାନ୍ୟ କାରଣ ମଧ୍ୟରେ ମଦ୍ୟାତ୍ୟୟ, ନନ୍ ଆଲକୋହୋଲିକ ସ୍ଟିଏଟୋହେପାଟାଇଟିସ    ( /ଏନଏଏସଏଚ), କେତେକ ଔଷଧ, ଟକ୍ସିନ/ବିଷ, ଅନ୍ୟ କେତେକ ସଂକ୍ରମଣ ଓ ଅଟୋଇମ୍ମ୍ୟୁନ ରୋଗ   ଉଲ୍ଲେଖନୀୟ ଅଟେ  । ଏହାକୁ ୫ ଶ୍ରେଣୀରେ ବିଭକ୍ତ କରାଯାଇଛି ଯଥା:- ହେପାଟାଇଟିସ ଏ, ବି, ସି, ଡି   ଓ ଇ   । ହେପାଟାଇଟିସ ଏ ଓ ଇ ଉଭୟ ଅପମିଶ୍ରିତ ଖାଦ୍ୟ ଓ ଜଳ ମାଧ୍ୟମରେ ବ୍ୟାପିଥାଏ । ହେପାଟାଇଟିସ ବି ସାଧାରଣତଃ ଯୌନ ସମ୍ଭୋଗ ସମୟରେ, ଶିଶୁ ଜନ୍ମ ସମୟରେ, ସଂକ୍ରମିତ ରକ୍ତ ନେବା ସମୟରେ ଓ ସଂକ୍ରମିତ ଛୁଞ୍ଚି ସାହାଯ୍ୟରେ ଇଞ୍ଜେକସନ ନେଲେ ବା ଶିରାଭ୍ୟନ୍ତର ଡ୍ରଗ ଇଞ୍ଜେକସନ ନେଲେ ବ୍ୟାପିଥାଏ । ହେପାଟାଇଟିସ ସି ଓ ଡି ଉଭୟ ସାଧାରଣତଃ ରକ୍ତ ମାଧ୍ୟମରେ ବ୍ୟାପିଥାଏ । ଟିକା ଦେବାଦ୍ୱାରା ହେପାଟାଇଟିସ ଏ, ବି ଓ ଡି ରୋଗମାନଙ୍କର ପ୍ରତିଷେଧ ହୁଏ । କ୍ରନିକ ଭୁତାଣୁ ହେପାଟାଇଟିସ ରୋଗକୁ ଔଷଧ ଦେଇ ଚିକିତ୍ସା କରାଯାଏ । ଏନଏଏସଏଚ ରୋଗ ନିମନ୍ତେ କୋଣସି ନିର୍ଦ୍ଧିଷ୍ଟ ଚିକିତ୍ସା ନାହିଁ, କିନ୍ତୁ ଶାରୀରିକ ସକ୍ରିୟତା, ସ୍ୱାସ୍ଥ୍ୟପ୍ରଦ ଖାଦ୍ୟ, ଓଜନ କମେଇବା ଆଦି ଜୀବନ‌ଚର୍ଯ୍ୟା ଅତି ମହତ୍ତ୍ୱପୁର୍ଣ୍ଣ ହୁଏ । ଅଟୋଇମ୍ମୁନ ହେପାଟାଇଟିସ   ରୋଗକୁ ଇମ୍ମ୍ୟୁନୋସପ୍ରେସାଣ୍ଟ ଔଷଧ ଦେଇ ଚିକିତ୍ସା କରାଯାଏ । କେତେକ କେଶ୍‌ରେ ଯକୃତ ପ୍ରତିରୋପଣ   କରାଯାଇପାରେ । ପୃଥିବୀରେ ସନ ୨୦୧୫ରେ ୧୧୪ ନିୟୁତ ଲୋକଙ୍କୁ ହେପାଟାଇଟିସ ଏ, ୩୪୩ ନିୟୁତ ଲୋକଙ୍କୁ ହେପାଟାଇଟିସ ବି ଓ ୧୪୨ ନିୟୁତ ଲୋକଙ୍କୁ କ୍ରନିକ ହେପାଟାଇଟିସ ସି ଆକ୍ରମଣ କରିଥିଲା । ଯୁକ୍ତରାଷ୍ଟ୍ର ଆମେରିକାରେ୧୧ ନିୟୁତ ଲୋକଙ୍କୁ ଏନଏଏସଏଚ ଓ ୫ ନିୟୁତ ଲୋକଙ୍କୁ ଆଲକୋହୋଲିକ ହେପାଟାଇଟିସ   ଆକ୍ରମଣ କରିଥିଲା । ଅପ୍ରତ୍ୟକ୍ଷ ଭାବରେ ହେପାଟାଇଟିସ ରୋଗ ଯୋଗୁ ୧ ନିୟୁତ ମୃତ୍ୟୁ ହୁଏ, ସେଥିରୁ ଅଧିକାଂଶ ଯକୃତ କ୍ଷତଦାଗ   ଓ ଯକୃତ କର୍କଟ ରୋଗମାନଙ୍କ ଯୋଗୁ ହୁଏ । ପ୍ରତିବର୍ଷ ଯୁକ୍ତରାଷ୍ଟ୍ର ଆମେରିକାରେ ୨୫୦୦୦ ଲୋକଙ୍କର ହେପାଟାଇଟିସ ରୋଗ ହେବା ଫଳରେ ୭୫ ଜଣଙ୍କର ମୃତ୍ୟୁ ହୁଏ । ହେପାଟାଇଟିସ ଶବ୍ଦଟି ଗ୍ରୀସ ଭାଷାରୁ ନିଆଯାଇଛି; ଶବ୍ଦ    (ହେପାର), ଅର୍ଥ  " " /ଯକୃତ, ଓ - /ଆଇଟିସ  (- ) ଅର୍ଥ  " " /ପ୍ରଦାହ ।
ଗ୍ରେଗୋରୀ ପାଞ୍ଜି ଅନୁସାରେ ୩୧ ଅଗଷ୍ଟ ବର୍ଷର ୨୪୩ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୪୪ତମ  । ବର୍ଷ ଶେଷ ହେବା ପାଇଁ ଆଉ ୧୨୨ ଦିନ ବାକି ଅଛି ।
ଗୀତାଞ୍ଜଳି ସାମନ୍ତରାୟ, ଓଡ଼ିଶା ମହିଳା ଫୁଟବଲ ଦଳର ପ୍ରଥମ ଅଧିନାୟିକା । ତାଙ୍କ ନେତୃତ୍ୱରେ ପ୍ରଥମ ଥର ଓଡ଼ିଶାରେ ଏକ ମହିଳା ଫୁଟବଲ ଦଳ ଗଠନ କରାଯାଇଥିଲା । ୧୯୯୨ରେ ଆସାମର ହାଫଲଙ୍ଗଠାରେ ଅନୁଷ୍ଠିତ ହୋଇଥିବା ପ୍ରଥମ ମହିଳା ଫେଡେରେସନ କପରେ ଏହି ଦଳ ଅଂଶଗ୍ରହଣ କରିଥିଲା । ଗୀତାଞ୍ଜଳି ଫୁଟବଲ ବ୍ୟତିତ ଖୋ-ଖୋ ଖେଳରେ ମଧ୍ୟ ଓଡ଼ିଶାକୁ ପ୍ରତିନିଧିତ୍ୱ କରିଛନ୍ତି । ତାଙ୍କ କନିଷ୍ଠ ଭଉଣୀ ଶ୍ରଦ୍ଧାଞ୍ଜଳି ଭାରତ ମହିଳା ଫୁଟବଲ ଦଳର ପୂର୍ବତନ ଅଧିନାୟିକା ଅଟନ୍ତି ।
ପୂର୍ଣ୍ଣ ଚନ୍ଦ୍ର ସେଠୀ  (ଜନ୍ମ: ୨୧ ଅପ୍ରେଲ ୧୯୫୪) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି । ୨୦୦୯ ଓ ୨୦୧୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଖଲ୍ଲିକୋଟ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୪ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ପୂର୍ଣ୍ଣ ଚନ୍ଦ୍ର ୧୯୫୪ ମସିହାର ଅପ୍ରେଲ ୨୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଚୈତନ୍ୟ ସେଠୀ ଓ ପତ୍ନୀଙ୍କ ନାମ ସଞ୍ଜୁକ୍ତା ସେଠୀ । ରାଜନୈତିକ ଜୀବନ ପୂର୍ଣ୍ଣ ଚନ୍ଦ୍ର ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି ।
ତେଣ୍ଡା ଚାଷ କାମରେ ପାଣିମଡ଼ାଇବା ପାଇଁ ବ୍ୟବହାର କରାଯାଉଥିବା ଏକ ବାଉଁଶ ତିଆରି ଯନ୍ତ୍ର । ଏହା ଓଡ଼ିଶାର କୋଣ ଅନୁକୋଣରେ ବ‌ହୁଳ ଭାବେ ଉଠା ଜଳସେଚନ ନିମନ୍ତେ ବ୍ୟବ‌ହାର ହୋଇଥାଏ । ଯେତେବେଳେ ଜ‌ମିର ଉଚ୍ଚତା ଅଧିକ ଥାଏ ସେତେବେଳେ ଏକ ପାଣିକୁ ବନ୍ଧାଇ ଏକ ଅସ୍ଥାୟୀ କୁଣ୍ଡ ତିଆରି କରାଯାଇଥାଏ । ଏହି କୁଣ୍ଡରୁ ତେଣ୍ଡା ସାହାଯ୍ୟରେ ପାଣି ମଡ଼ାଯାଇଥାଏ । ଆଦିବାସୀ ଜନଜାତି ହୋ ଢିପ ଜମିରେ ତେଣ୍ଡା ସାହାଯ୍ୟରେ ପାଣି ମଡ଼ାଇଥାନ୍ତି । ଝରଣା, ଗାଡ଼ିଆ ଓ ପୋଖରୀର ପାଣି ତେଣ୍ଡା ସାହାଯ୍ୟରେ ଉଠାଇ ଏକ ଅସ୍ଥାୟୀ କୁଣ୍ଡରେ କିଛି ସମୟ ରଖାଯାଇଥାଏ । ତାହା ପରେ ତାକୁ ଏକ ନାଳି ଜରିଆରେ ‌ସେଣି ବା ଜୁନ‌ତା ସାହାଯ୍ୟରେ ଜମି ମଧ୍ୟକୁ ଛଡ଼ାଯାଇଥାଏ । ୨୦୦୦ ମସିହାର ଏକ ସର୍ବେକ୍ଷଣରୁ ଜଣାଯାଇଥାଏ ଯେ ଓଡ଼ିଶାରେ ୧୨.୮ ଶତକଡ଼ା ଚାଷୀ ତେଣ୍ଡା ସାହାଯ୍ୟରେ ଜଳସେଚନ କରିଥାନ୍ତି । ଆଗ କାଳରେ ଅଳ୍ପ ଉଚ୍ଚତାରେ ବ‌ହୁଥିବା ନାଳକୁ ବନ୍ଧାଇ ସେହି ଜଳକୁ ତେଣ୍ଡା ସାହାଯ୍ୟରେ ଜମିରେ ମଡ଼ାଯାଉଥିଲା ।
ନକ୍ଷତ୍ର ନିଉଜ୍ ଓଡ଼ିଶାର ୨୪ଘଣ୍ଟିଆ ନିଉଜ୍ ଚ୍ୟାନେଲ । ଏନ୍.କେ ମେଡ଼ିଆ ଭେଞ୍ଚର୍ ଏହା ୨୦୦୯ ମସିହାରେ ଆରମ୍ଭ ହୋଇଥିଲା । ଧାରାବାହିକ ସୂଚନା କମ୍ପାନୀ ନକ୍ଷତ୍ର ନିଉଜ୍ ଏନ୍.କେ ମେଡ଼ିଆ ଭେଞ୍ଚର୍ର ଏକ ଅଂଶ । ଏଥିରେ ଦେଶ, ବିଦେଶ, ଖେଳ, ବ୍ୟାପାର ଆଦି ଖବର ପ୍ରସାରିତ ହୋଇଥାଏ କିନ୍ତୁ ଏହାର ମୁଖ୍ୟ ଲକ୍ଷ୍ୟ ଆଞ୍ଚଳିକ ଖବର ପ୍ରସାରଣ କରିବା । ଏହାକୁ ପ୍ରଭାତ ରଞ୍ଜନ ମଲିକ ଆରମ୍ଭ କରିଥିଲେ ଏହାର ମୁଖ୍ୟ କାର୍ଯାଳୟ ଭୁବନେଶ୍ୱରରେ ଅବସ୍ଥିତ ।